Бу эркакларнинг муддаоси нима? | Суғдиёна биринчи аёллар электрон журнали\nБу эркакларнинг муддаоси нима?\nЭркак зоти ўттиздан ошса ҳам, ақлини, йўлини, мақсадини тополмаса, устига-устак, оиласи бўлса-ю, масъулият ва мажбуриятларини билмаса, билишни ҳам истамай, бетийиқ ҳаёт кечирса, ёки мижғовланиб, ҳаммадан айб ахтариб яшаса, додингни кимга айтасан? Бундай эр билан яшаган хотинга тилладан ҳайкал қўйса кам. Таҳририятга қилинган икки мурожаат бўйича мулоҳазаларимизни баён қилмоқчимиз. Бу мурожаатлар бир-биридан муаммоси жиҳатдан мутлоқ фарқ қилса-да, уларни бирлаштириб турган бир иллати бор: вазиятлар иштирокчиси бўлган эркаклар, бир сўз билан айтганда, тутуруқсиз! «Ҳар ажримда шу бўлар такрор...»\n— 18 ёшимда турмушга чиққанман, бир болам бор. Турмуш ўртоғим ичкиликка берилувчан эди, уруш-жанжал шундан чиқарди. Ҳадеб ур-тўполон бўлавергандан кейин анчагача ота уйимда яшадим, ҳатто суд орқали ажрашиб кетдик. Лекин у киши барибир мени тинч қўймай, яхши кўришини айтиб, орқамдан пойлаб юрарди. Фарзандим ҳурмати ҳаётимни тиклашга уриниб, эндигина ярашгандик. Аммо бир ҳафта ўтар-ўтмас... қамалиб қолди. Мен 2 йил кутдим, қайнонам билан бирга яшадим. Қамоқдан қайтганидан кейин фақат кўча одами бўлиб қолди. Ярим тунда келар, баъзан умуман кечаси ҳам қайтмасди. «Қаёқда юрибсиз?» десам, аниқ жавоб йўқ. Баъзилар «Эринг енгилтак аёллар билан юради», деб гапирди. Қайнонам эса «Эрингизни йўлга сололмаяпсиз», деб норози бўлди. Турмуш ўртоғим ҳар хил одамлардан қарз олавериб, вақтида қайтармагани учун уйимизда тинчлик йўқ. Қайнонам пулини сўраб келган одамларга «Ҳаммасини шу хотинига сарфлаган, ўшандан сўраверинглар», деб менга рўбарў қилади. Шундай қилиб, уйда аста-секин нарсаларим, буюмларим йўқола бошлади. Гапирсам, ур калтак-сур калтак бўлди, яна ота уйимга қайтиб келдим. Аммо эрим яна мени тинч қўймаяпти. Нима маслаҳат берасиз, аро йўлдаман.\nА., Самарқанд шаҳри\nМулоҳаза. Ўзингиз нима деб ўйлайсиз, сабр-қаноат, чидам, умид ва ишонч каби оилани сақлаб қолиш имкониятларингизни сарф этиб бўлдингизми? Сиз бир сафар эрингиз билан ярашганингизда фақат фарзандингиз ёки ўзингиз учун эмас, эрингиз учун ҳам имконият берган эдингиз. Балки хатоларингиз бордир, одатда, ҳеч кимники ўзининг кўзига кўринмайди. Қайнонангиз айтгандек, бировлардан олинган пулга тараллабедод яшашда эрга ҳамроҳлик қилгандирсиз. Шунинг учун ҳам бу нобакор, хатоларидан ҳеч хулоса чиқармайдиган эркакдан шартта кетиб қололмассиз. Ишининг тайини, ҳаётининг маъниси бўлмаган йигитни, қайнонангиз истагандек йўлга сололармикансиз? Ахир шунча йиллик боласини она шўрлик тартибга чақиролмаяпти-ку! Бундай вазиятни кўп аёллар тақдирида эшитганмиз: енгилтак аёлларнинг мазасини тушуниб қолган эркак қаерга боришни билмаса, собиқ хотинини йўқлаб қолади. Аёл шўрлик бўлса, боламни, мени сўраб келди, деб яна орзуларга берилади, қайтади, борса, эски ҳаммом-эски тос. Синглим, айни пайтда сизнинг қонуний никоҳингиз бекор қилинган, тўғрими? Бу вазият учун аллақачон қарор қабул қилгансиз. Орқага бир марта қайтиб ҳам кўргансиз. Ўз ҳолатингизни ўзингиздан бошқа аниқроқ ҳеч ким билмайди. Агар эрингиз боласига оталик қилишни чиндан истар экан, ўзини ўзгартирсин. Нега ҳадеб сиз ортга қайтасиз, у яхши кунларга қайтишни истамайдими? Ишга кириш, меҳнат қилиш, қарзларини узишга ҳаракатни бошласин. Яхши томонга ўзгармагунча, балки қарорингизни ўзгартирмай турарсиз? Бу эркак яна сабр ва тоқат қилишингиз учун арзийдими? Ҳақиқатан ҳам яхши кунларингиз, ёлғиз болангизнинг ҳаққи-ҳурмати унинг уйига қайтмоқчи бўлсангиз, ўзингизда бунга куч топсангиз, қайтинг. Агар иккиланишлар сизни қийнаса, эрингизни туриш-турмушини кузатинг. Эркак ҳам тушунсин, ҳаётга енгил қараб яшаб, бемалол юрса-ю, ҳамма унинг хатоларини кечираверса, қачон хулоса қилади? Атрофидагилари истаган пайтида қўлига гаҳ деса қўнмаслигини, ҳамманинг ҳам иззат-нафси борлигини англасин. Буни сизга вақт ажрим қилиб беради.\n«Хотинимга ишонмайман ҳам, ажрашмайман ҳам...»\n— ...Тўйимиздан кейин хотиним «ишлайман» деб туриб олди, рухсат бердим. Кейин туғруқ таътилига чиқди, ундан кейин рашк сабаб «ишлатмайман», деб қаршилик қилдим. Уйимизда жанжал бўлавергач, боғчага ишга жойладим. У ерда эркаклар йўқ, аёллар жамоаси ишлайди, деб ўйладим. Ҳолбуки, эркаклар ҳам ишлар экан. Бир куни хотиним мени ҳамкасби билан таққослагандек бўлди. Эркакман-ку, хаёлимга нималар келмади. Кейин аёлимнинг баданида кўкарган жойни кўрдим. Тинчим бузилди. Хотинимга «Бошқа ишламайсан!» дедим. Уйда яна жанжал кўтарилди. Ҳалиги ҳамкасбини топиб, гаплашдим. Аёлимга қўнғироқ қилдиртирдим. «Эрингизни уриб ташладик» дейсан», дедим. Хотиним эса мени ҳалиги эркакнинг олдида бир пул қилиб, «ажаб қилибсизлар!» деб айтди. Тўрт қизим бор. Онамга ҳеч қачон аёл кишини урмайман, деб сўз берганман. Бу воқеага бир йил бўлди. Хотиним мендан кечирим сўрамади, чин дилдан пушаймон бўлсагина, уни кечираман.\nР., Тошкент шаҳри\nМулоҳаза. Азиз ўқувчи, мурожаат қилган эркакнинг мақсад-муддаоси нима эканлигини тушундингизми? У хотинидан шубҳа қилаётганини ҳаммага достон қилди, энди тантанали равишда кечирим сўрашни талаб этаяпти. Аёлнинг кечирим сўраши эри тахмин қилаётган хиёнатни тан олиши эмасми? Биз аслида нима бўлгани, қандай бўлгани ҳақидаги аёлнинг фикрини эшитмаганимиз учун эркак фикрига таяниб фикр юритмоқдамиз. Кечирасиз-у, ҳурматли ЭРКАК, ўзингиз айтиб берган воқеада сизни оқлайдиган ҳеч бир гап ва вазият йўқ. Эҳтимол, таҳририят томонидан муштарийга бундай савол бериш одобга кирмас, лекин бир савол: шу гапларни ҳушёр ҳолингизда ҳасрат қилиб айтаяпсизми? Тўрт болангизни дунёга келтириб, оналик қилиб ўтирган аёл билан, ҳатто шубҳада бўлсангиз ҳам, бир йилдан бери яшаётган экансиз, энди дарди дунё қилиш сизга нимага керак? Кўнгли тўғри бўлган эркак ҳуда-беҳуда хотинини рашк қилавермайди. Иш жойингиз, аниқ касб-ҳунарингиз борми? Нега хаёлингизни фақат бадбин фикрлар банд қилган, нега фақат хотинингиз ортидан пойлайсиз? Тўрт боланинг ташвиши билан бошқа эркакни хаёлига келтиришга вақти бормикан унинг? Балки шубҳаларингизда асос бордир. Аммо қани гувоҳ? Қани исбот? Ҳамкасби тан олдими? Тан олса, аёл ва унинг «жазмани» ўртасида томоша қўйиб, нима қиласиз? Ҳал қилинг, тамом. Бошингизни эгиб, қизларингизнинг келажагини поймол қилиб, муносабатларга ҳадеб ойдинлик киритишга уринишдан нима наф? Бир эмас, икки эмас, тўрт қизни ўстираётган эркак аёли билан чиройли муносабат ўрната олмаса, соғлом оилани ташкил қилолмаса, ҳаётдан, оиладан, хотиндан нима исташини аниқ билмаса, бу қандай эркак бўлди!? Ҳар кунги минғир-синғирлар, керак-керак эмас талаблар, бемаврид ва асоссиз рашк туфайли бўладиган жанжаллар жон-жонидан ўтиб кетган аёл «урган бўлсангиз, ажаб қипсиз!» деган бўлса, ажаб эмас. Хиёнат қилинганлик учун шуми асос? Ҳурматли ЭРКАК, хотинингиз ўқиши учун сиз тараф бўлиб мурожаатингизни чоп этишимизни истаган эдингиз. Минг ҳаракат қилмайлик, ҳасратингиздан бир маънили мақсад тополмадик. Албатта, аёлингизни ҳам оқлаб бўлмайди. Унинг бизга кўриниб турган яққол айби: муҳаббати ва садоқатига сизни ишонтира олмаслигида. Жонини гаровга тикиб, болалар билан уйингизни тўлдирган экан, демак, енгилтак ёки кўча хандон, уй зиндон аёллардан эмас. Болаларни боқиш, ўқитиш учун ёнингизга кириб, ишламасам бўлмайди, деб талабингизга қаршилик қилаётгандир. Аёл кишига нима зарил, уйида шунча иши қолиб, кўчада ризқ теришга уринса? Эпласангиз, ҳамма жиҳатдан оилани таъминлаб қўйинг. Кучингиз ва ақлингизни, вақтингиз ва пулингизни, ўй-хаёлларингизни бемаъни изқуварликка эмас, шу болаларингизнинг келажаги, ўқиши учун сарфласангиз бўлмайдими? Яна бир гап, эркак киши ўзини хорланган деб билиши ва ўз қайғусининг қаҳрамонига айланишдан ор қилиши керак. Хавотир олманг, аёлингизнинг эси бўлса ва фақат шу билан сизни хотиржам қилиш мумкин бўлса, сизни шубҳа-гумонга қўйгани учун, албатта, узрини сўрайди. Ва ишонамизки, оилангизга тинчлик-тотувлик қайтади. Азиза ҚУРБОНОВА


Ушбу қийин вазиятда ҳар биримиз ўз ҳиссамизни қўшишимиз лозим | "Адолат" СДП\nУшбу қийин вазиятда ҳар биримиз ўз ҳиссамизни қўшишимиз лозим\nКоронавирус пандемияси даврида ҳеч ким четда бўла олмайди. Чунки вирус учун ҳеч қандай чегара ва ёш чекловлари йўқ. Инсонларнинг келиб чиқиши, фаолият тури ва даромадидан қатъи назар, бирдек тарқайди. Ушбу қийин вазиятда коронавирус тарқалишини олдини олишга ўз ҳиссамизни қўшиш ҳар биримиз учун умумий мақсад бўлиши лозим.\nБунда томошабин сифатида четда турмай, аҳоли хабардорлигини оширишда фаол иштирок этадиган, муҳтожларга ёрдам берадиган фуқаролик жамияти институтлари, ташаббускор гуруҳлар, бефарқ бўлмаган инсонлар муҳим роль ўйнайдилар. Мисол учун, Қозоғистондаги бир гуруҳ кўнгиллилар аҳолига коронавирусдан самарали ҳимояланиш ҳақида маълумотлар бермоқда, озиқ-овқат ва дори-дармонлар етказиб беришда иштирок этмоқдалар.\nЖумладан, саратон касаллигининг олдини олиш жамғармаси асосчиси Илья Фоминцев “Шунчаки COVID-19 ҳақида сўраш” волонтёрлик лойиҳаси бошланганини эълон қилди. Лойиҳа орқали онлайн маслаҳат тизимидан вирус ҳақида барча долзарб маълумотларни олиш ва яратилган чат-бор орақли кўп сўралаётган саволларга жавоб топиш мумкин. Мазкур лойиҳа ёрдамида мамлакат соғлиқни сақлаш тизимига тушаётган юк бирмунча камайтирилмоқда. Германияда ННТ вакиллари қўни-қўшниларга ёрдам берувчи www.coronaport.net каби сайтлар яратишмоқда. Унда фойдаланувчиларга икки хил вазият таклиф этилади: ёрдам сўраш ёки ёрдам кўрсатиш. Сайт орқали Берлин шаҳрининг ўзида мингдан ортиқ фуқаролар ўз ёрдамларини таклиф этдилар. Одамлар дўконга бориб келиш, итларни сайр қилдириб бериш, гуманитар товарларни етказиш, болаларга қараб туриш ва бошқа шу каби ўзларининг беғараз ёрдамларини таклиф қилмоқдалар.\nЎзбекистонда ҳам барчамиз учун синовли бўлган ушбу даврда ташаббускор ва фаол фуқаролар кўплаб топилмоқда. Албатта, вазиятга бефарқ бўлмаган ҳолда юртдошларимизга маънавий ва моддий ёрдам тақдим этаётган, муҳтожларга ёрдам қўлини узатаётган, вақти ва ҳаракатларини аямаётган нодавлат нотижорат ташкилотлари, турли даражадаги депутатлар, саховатпеша инсонларнинг саъй- ҳаракатлари таҳсинга сазовордир.\nШу билан биргаликда, мамлакатимизда фаолият юритаётган нодавлат нотижорат ташкилотлари, ташаббускор гуруҳларни, волонтёр ва фаолларни коронавирусга қарши курашиш ва уни оқибатларини юмшатиш йўлида ҳукуматга кўмаклашишга чорлаган ҳолда, қуйидагилар таклиф этилади:\n– кексалар ва ногиронлиги бўлган шахсларга озиқ-овқат, бирламчи зарур товарлар, дори-дармонларни сотиб олишда ва етказиб беришда кўмаклашиш;\n– Интернет тармоғида ҳақиқатга тўғри келмайдиган, аҳоли орасида ваҳима уйғотувчи фейк хабарлар ва маълумотлар тарқатилиши устидан мониторинг ўтказиш ва бу ҳақда ҳуқуқ-тартибот органларига хабар бериш;\n– тиббий ниқобларни тақиб юриш, “ижтимоий масофа сақлаш”, карантин режими, шахсий гигиена ва мутахассисларнинг бошқа маслаҳатларига тўлиқ амал қилиш бўйича жамоатчилик хабардорлигини ошириш ва жамоатчилик назоратини олиб бориш;\n– аҳоли пунктларининг санитария-экологик ҳолати, сув таъминоти манбалари, ижтимоий ва маданий объектлар устидан жамоатчилик назоратини амалга ошириш;\n– жалб қилинган тиббиёт ходимлари, ҳуқуқни муҳофаза қилувчи органлар, ёрдамга муҳтожларга кўмаклашиш учун волонтёрларни жалб қилиш ва кўнгиллилар гуруҳлари фаолиятини мувофиқлаштириш;\n– такси хизматлари, бирламчи зарур озиқ-овқат маҳсулотлари, дори-дармонлар ва тиббий буюмлар нархлари устидан жамоатчилик мониторинг тадбирларини ўтказиш, нархлар асоссиз оширилиши ва спекуляция ҳолатлари тўғрисида тегишли органларга хабар бериш;\n– Интернет тармоғи орқали қон донорларини жалб қилиш бўйича аҳоли ўртасида ташвиқот олиб бориш.\nФақатгина биргаликдаги саъй-ҳаракатларимиз натижасида коронавирус синовларидан шараф билан ўтишимиз мумкин!


Тиббий диагностик асбоб-ускуналарни харид қилиш: Халқаро тендер савдоларининг биринчи бочқичи (UZB-4/588/ICB/01-сонли) натижасига кўра умумий қиймати 5,95 млн АҚШ долл. тенг 4 та шартнома 2018 йилда имзоланган ва кучга кирган. Барча асбоб-ускуналар лойиҳа муассасаларигача етказиб берилган. Бугунги кунгача 1 дона бирлаштирилган бир фотонли эмиссион томограф, 2 дона кўп кесимли компютер томографи (МСКТ), 13 дона рентген ускунаси, 1 дона МРТ ва 1 дона рентген суяк денситометри ўрнатилган. 2 дона МРТ ўрнатилмоқда. 1 дона рентген ускунасини ўрнатиш учун хонани тайёрлаш ишлари амалга оширилмоқда.\n2018 йилнинг 13 декабрида тегишли ОАВларда тендер савдоларига таклиф эълон қилинди ва жорий йилнинг 12 февралида тендер савдоларининг иккинчи босқичи бўлиб ўтди. 2019 йилнинг 16 майида бўлиб ўтган тендер савдолари бўйича ҳисобот Харидлар комиссияси билан келишилди. 2019 йилнинг 08 июлида СТФ томонилда ҳисоботга ижобий хулоса олинди. Тендер савдоларининг иккинчи босқичи натижасига кўра умумий қиймати 3,19 млн АҚШ долл.га тенг 5 та шартнома лойиҳалари “O’zmedimpeks” ДУКга жорий йилнинг 19 июлида топширилди. Ҳозирги кунда шартномалар ғолиб корхоналар билан келишилмоқда. Шартномалар доирасида асбоб-ускуналар жорий йилнинг охиригача етказиб берилиши режалаштирилган.


Европада Херварт бўрони оқибатида 6 киши ҳалок бўлди\n10 декабр 2019, Тошкент вақти: 02:00\nГермания пойтахти Берлинда Херварт бўрони оқибатида қулаган дарахт.\nШимолий ва Марказий Европа давлатларида Херварт бўрони оқибатида камида 6 киши ҳалок бўлди.\nАгентликларнинг билдиришича, 29 октябрда Польша ва Чехияда бўрон оқибатида қулаган дарахтлар остида қолган 4 киши ҳалок бўлган. Бу икки давлатдаги айрим туманларда бўрон тезлиги соатига 180 километрни ташкил этган, минглаб одамлар электр таъминотидан узилиб қолган.\nГерманияда эса бўрон денгизда кучли тўлқинларга ва қирғоқларнинг сув босишига сабаб бўлди. Бу мамлакатда 2 киши сувга чўкиб кетган. Германиянинг шимолий қисмидаги катта ҳудудда дарахтлар қулаши оқибатида темир йўл ҳаракати тўхтаб қолди.


Индонезия ҳукумати Калимантандаги ўрмон ёнғинларини ўчириш учун қўшимча 5 минг кишини жўнатди\n12:11 / 15.09.2016\nИндонезия ҳукумати Калимантан ўрмонларида давом этаётган ёнғинларни ўчириш учун қўшимча 5 минг кишини жўнатди. The Straits Times'нинг маълум қилишича, энг қийин вазият оролнинг ғарбий ва марказий қисмларида кузатилмоқда.\nМамлакатдаги табиий офатларни бартараф этиш бўйича миллий агентликнинг расмий вакили Сутопо Пурво Нугрохонинг берган маълумотига кўра, мазкур операцияга полициячилар, ҳарбийлар, Атроф-муҳит ва ўрмон хўжалиги муҳофазаси вазирлигининг ходимлари, шунингдек маҳаллий аҳоли вакилларидан иборат кўнгиллилар жалб этилган. Бундан ташқари, ёнғинни ўчириш операциясида 4 вертолёт иштирок этмоқда.\nАгентлик вакилининг сўзларига кўра, сўнгги кунларда ўрмонда тахминан 536 янги ёнғин ўчоғи аниқланган, вазият ҳудуддаги қуруқ ва шамолли об-ҳаво туфайли янада мураккаблашмоқда.\nИндонезияда «қасоскорлар» 300га яқин тимсоҳни ўлдириб юборишди\n17:50 / 16.07.2018\nЧимкентдаги жарима майдончасида 40 дан кўпроқ автомобил ёниб кетди\n08:53 / 15.07.2018\nТошкентда яна ёнғин. 9 қаватли уйда жойлашган гўзаллик салони ёниб кетди\n19:52 / 12.07.2018


09:25 / 07.12.2018 1126 pdf Ўқиш режими + -\nМусулмон уламоларимиз ҳам тафаккур ҳақида ажойиб фикрларни билдирганлар.\nИмом Ғаззолий «Иҳё»да ёзади: «Луқмон ёлғиз ўзи узоқ ўтирар эди. Хизматкори унинг олдидан ўтаётиб: «Эй Луқмон! Ёлғиз ўзинг узундан-узоқ ўтирасан. Бундан кўра одамлар билан ўтирсанг яхшимасми?» дер эди.\n«Узоқ вақт ёлғиз қолиш фикрлашга қулай, узоқ фикрлаш эса жаннат йўлининг кўрсаткичидир», дерди Луқмон».\nИбн Аббос розияллоҳу анҳудан ривоят қилинади: «Тафаккур ила ўқилган икки ракъат қисқа намоз тун бўйи фикрсиз бедор бўлгандан яхшидир».\nУмар ибн Абдулазиз айтади: «Аллоҳ азза ва жалланинг неъматлари ҳақида фикр юритиш энг афзал ибодатдир» (4-жуз, 224-225-бетлар).\nҲасан раҳматуллоҳи алайҳидан ривоят қилинади: «Бир соат тафаккур қилиш бир кечани бедор ўтказишдан яхшидир» (242-бет).\nИмом Жалолиддин Суютий «Ад-Дуррул Мансур» тафсирларида қуйидагиларни ёзадилар:\n«Ибн Аббос розияллоҳу анҳудан ривоят қилинади: «Қурайшликлар яҳудийларга бориб: «Сизларга Мусо келтирган мўъжиза нима?» дедилар.\n«Асо ва назар солувчиларга оппоқ бўлиб кўринадиган қўли», дейишди.\nНасороларга бориб: «Ичингизда у қандай бўлган эди?» деб сўрадилар.\n«Туғма кўр ва песни тузатар ҳамда ўликни тирилтирар эди», дейишди.\nУлар Набий соллаллоҳу алайҳи васалламнинг ҳузурларига келиб: «Роббингга дуо қил. Бизга Сафони тилла қилиб берсин», дейишди.\nБас, у зот дуо қилдилар ва «Албатта, осмонлару ернинг яратилишида ҳамда кеча-кундузнинг алмашиб туришида ақл эгалари учун оят(белги)лар бор» ояти нозил бўлди.\nБас, улар ана шу ҳақда тафаккур қилсинлар» (2-жуз, 407-бет).\n«Барча нарсалар ҳақида тафаккур қилинг. Фақат Аллоҳнинг зоти ҳақида тафаккур қилманг» (409-бет).\nВакийъ ибн Жарроҳнинг «Зуҳд» китобида шундай дейилади:\n«Абдуллоҳ ибн Утбадан ривоят қилинади:\n«Умму Дардодан: «Абу Дардонинг афзал ибодати нима эди?» деб сўрадим.\n«Тафаккур ва эътибор эди», деб жавоб берди» (474-бет).\nИмом Жалолиддин Суютий «Ад-Дуррул Мансур» тафсирларида қуйидагиларни ёзади:\n«Омир ибн Абду Қайсдан ривоят қилинади: «Муҳаммад соллаллоҳу алайҳи васалламнинг бир неча саҳобаларидан: «Иймоннинг зиёси ёки иймоннинг нури тафаккурдир», дейишганини эшитдим» (2-жуз, 409-бет).\n1. Тафаккур Аллоҳнинг розилиги ва муҳаббатига олиб борувчи йўлдир.\n2. Тафаккур бағрикенглик ва қалб сокинлигидир.\n3. Тафаккур Аллоҳ азза ва жалладан хавфда бўлиш ва қўрқиш малакасини ҳосил қилади.\n4. Тафаккур ҳикмат малакасини ҳосил қилади ва қалбни тирил-тиради.\n5. Кўп эътибор бериш ва ваъзланиш ўтганларнинг сийратидан-дир.\n6. Тафаккур катта ақлий қувват бўлиб, якка шахсларнинг огоҳлигига ва умматларнинг уйғонишига олиб боради.\n07:02 / 07.12.2018 1328\n09:59 / 07.12.2018 1163\n945 09:08 / 06.07.2019\n401 07:09 / 28.07.2019\n1839 21:30 / 05.03.2019\nПайғамбаримиз соллаллоҳу алайҳи васалламнинг ҳилм ва сабрлари\nАнас розияллоҳу анҳу деди .Мен Расулуллоҳ соллаллоҳу алайҳи васаллам билан йўлда кетар эдим. Расулуллоҳ соллаллоҳу алайҳи ва салламнинг эгниларида четлари дағал давоми...\n1232 21:08 / 01.12.2018\n284 14:07 / 17 февраль\n179 18:00 / 14 февраль\n31123 11:58 / 10.10.2018\n37471 11:56 / 10.10.2018\n3304 16:57 / 17.05.2019\n6337 08:41 / 09.11.2019


Нима учун витаминларга кўп пул сарфламаслик керак?\nKun.uz light 21:40 / 06.12.2019 23152\nКўзингизни юминг ва витаминларни тасаввур қилинг. Нимани кўрдингиз? Агар хаёлингизда сархил мева ва сабзавотлар билан тўлган идиш гавдаланган бўлса, катта эҳтимол билан бу мақола сиз учун эмас. Аммо биз шундай замонда яшаяпмизки, аксарият инсонлар «витамин» сўзини фақатгина бир қути таблетка билан боғлашади. Уларга атаб дорихоналарда алоҳида пештахталар ўрнатилган, реклама роликларида эса витамин комплексларини сотиб олиш ўта зарурлиги ҳақида бонг урилади. «Бунинг нимаси ёмон?», дерсиз. Бугун шу ҳақда маълумот берамиз.\nВитаминлар ҳақида нимани билиш керак: назарий қўлланма\nВитаминлар — организм ўз вазифасини тўғри амалга ошириши учун зарур бўлган моддалар гуруҳи. Инсон витаминларнинг катта қисмини овқат орқали қабул қилади. Аммо истисно ҳам мавжуд: D витамини ультрабинафша нури таъсирида ишлаб чиқарилади, A витамини танада аввалги авлоддан синтезланади, K ва B3 витаминлари эса ичак микробиотларидан ажралиб чиқади.\nЁғда эрийдиган витаминлар (A, D, E, K) организмда тўпланиш хусусиятига эга, сувда эрийдиган витаминлар (C ва B гуруҳи) эса тезда сув билан бирга чиқиб кетади.\nВитаминлар бизга нима учун керак? Биз улардан қувват олмаймиз, улар ҳужайра ва тўқималар тузилишида иштирок этмайди. Аслида витаминлар бизнинг организмимизнинг ўзига хос ёрдамчилари ҳисобланади. Улар ферментларнинг тўғри ишлашига ҳисса қўшади ва баъзида гормонлар ролини бажариб, тартибга солиш вазифасини бажаради.\nМинерал ионларни ҳам ёддан чиқармаслик зарур — ушбу неорганик бирикмалар осмотик босимни тўғри ушлаб туриш учун муҳим бўлиб, уларнинг баъзилари оқсиллар ва нуклеин кислоталари таркибига киради.\nИнсон витамин ва минерал ионларни нималардан қабул қилиши мумкин?\nУларнинг манбалари ҳамма ерда бор. Сиз истеъмол қиладиган ҳар бир нарса ўзида витамин ва минераллар сақлайди. Ҳатто чипслар таркибида ҳам C, B6 ва калий витамини бор. Сутга, ун, тайёр нонушталар, сосискалар ва обакиларга ҳам витамин қўшилади. Аммо витамин ва минералларга энг бой манбалар мевалар, сабзавотлар, гўшт, балиқ, дон, нон ва сут ҳисобланади. Бундан ташқари, музлатилган маҳсулотлар ҳам витаминга бойликда янги ва сархил ҳолдагилардан ортда қолмайди.\nВитаминлар комплексида нима нотўғри?\nЎзимизга керакли барча витаминларни битта дорида жамлаш имкони бордек туйилиши мумкин. Аммо ҳаммаси бунчалик оддий эмас.\nВитаминлар юқорида айтилганидек ёғда эрувчи ва сувда эрувчи тоифага бўлинади. Сувда эрувчиларни сув билан ичиш керак, ёғда эрувчиларни ёғли таом тановули вақтида қабул қилиш керак (ахир ёғни ичиб бўлмайди-ку). Сувда эрувчилар тўпланмайди ва танадан тез чиқиб кетади, шу сабабли улар кунига бир неча марта қабул қилинади. Ёғда эрувчиларни эса аксинча, бир кунда бир маҳал ичиш кифоя. Шунингдек, улар рисоладагидек сақланиши учун таблетканинг турли қисмларида жойлашиши керак. Ҳамма ишлаб чиқарувчилар ҳам буни ҳисобга олмаслиги мумкин ёки таблеткани қандай тўғри қабул қилиш кераклигини йўриқномада кўрсатиб ўтишни шунчаки унутиб қўйишади.\nВитаминларнинг тўғри парчаланиши ҳам уларнинг тўғри ишлашига кафолат бермайди.\nВитамин ва минералларнинг ўзаро мослиги тўғрисида бутун бошли рўйхат мавжуд. Масалан, A ва K витаминларини яхшиси бирга қабул қилиш керак, кальций, магний ва рухни эса алоҳида. Шунга қарамай, ҳозирги кунга қадар пештахталарда номуносиб таркибий қисмли витамин комплексларини учратамиз.\nБаъзи ишлаб чиқарувчилар биологик актив қўшимчаларга (БАД) қадоқда кўрсатилган натижани юзага келтириш учун ушбу жараёнга ҳисса қўшадиган хавфли таркибий қисмларни қўшади. Бу ножўя ҳолат озиш учун қўлланадиган воситаларда тез-тез кузатилади. Энг ачинарлиси эса ушбу ингридиентлар қадоқдаги таркибий қўшимчалар орасида кўрсатиб ўтилмайди.\nЯна бир кенг тарқалган композицион номувофиқлик - дозалашдир. Ишлаб чиқарувчининг веб-сайтида бир маълумот кўрсатилса, қадоқда бошқаси ёзилади ва дорининг ичида умуман бошқа нарса бўлади. Ингридиентларнинг нисбати нафақат қутиларда, балки таблеткаларнинг ҳар бирида турлича ўзгаришда бўлиши мумкин.\nБозорда мувозанатли ва ҳалол композицияга эга мультивитаминлар мавжудлиги ҳақида баҳслашмаймиз. Гиповитаминоздан азият чекувчилар кам эмас. Аммо улар кимлар? Кўпинча кам таъминланган оилалар ва қариялар. Биринчисида тўлақонли овқатланиш учун пул етарли эмас, иккинчи гуруҳда ёш ўтган сайин бошқа витаминлар ва минералларга нисбатан эҳтиёж ортади.\nЭнди дорихоналардаги витамин комплексларининг ўртача нархини эслашга ҳаракат қилайлик. Парадокс шундаки, витамин қўшимчалари айнан улар учун ишлаб чиқарилгани иддао қилинадиган одамларнинг бунга пули етмайди.\nҚандай қўшимчаларни қабул қилиш керак\nШундай бўлса-да, ҳамма витаминлар ҳам фойдасиз эмас. Дарҳақиқат, ҳатто мувозанатлаштирилган овқатланиш тарзига амал қиладиган одам ҳам маълум бир витамин ёки минерал етишмаслигини бошдан кечириши мумкин (аммо, поливитаминли комплексларда сақланадиган нарсаларнинг ҳаммасига нисбатан бирданига эмас).\nУ суякларнинг ўсиши ва кальций сўрилишида иштирок этади. D витаминини озиқ-овқат орқали олиш қийин, шаҳарда кечувчи ҳаёт тарзи эса узоқ вақт қуёш остида ястанишга имкон бермайди, шунинг учун дорихонадан қўшимчалар сотиб олиш мантиқий.\nС витаминидан фарқли ўлароқ, цинк шамоллаш билан курашишда ҳақиқатан ёрдам беради. Риновирус тарқалишининг олдини олади ва касаллик кечишини енгиллаштиради.\nФолик кислотаси ҳомиладорликда жуда фойдалидир. У ҳомилада юзага келиши мумкин бўлган асаб тизими касалликларининг олдини олишга ва ҳужайралар ўсишига ёрдам беради.\nКўпгина витамин комплексларининг самарадорлиги исботланмаганига қарамай, фармацевтика компаниялари кўп миқдордаги қимматбаҳо ва мувозанатсиз мультивитаминли комплексларни ишлаб чиқаришни давом эттирмоқда. Одамлар витамин тўпламларини чиройли қадоқларига ёки «қанча кўп витамини бўлса, шунча яхши» тамойилига кўра танлайди, баъзида витаминлар нималигини ва қандай ишлашини ҳам тушунишмайди. Албатта, дори-дармонлар бозорида ҳақиқатан ҳам яхши витамин комплекслари мавжуд, аммо бу ҳақида тушунчага эга бўлмаган одам хилма-хиллик орасида кераклисини шунчаки топиб танлай олмайди.\nСоғлиғингиздаги барча муаммоларингизни витамин етишмаслиги билан боғлашдан олдин, турмуш тарзингиз ва овқатланиш тартибини қайта кўриб чиқишингиз керак.\nВитаминлар сеҳрли дорилар эмас. Улар сизни уйқусизлик, нотўғри овқатланиш ёки ёмон одатлардан халос эта олмайди. Агар шунда ҳам уларни сотиб олишга зарурат бор деб ҳисобласангиз, аввало шифокор билан маслаҳатлашинг. Сизга керак бўлган қўшимчаларнинг ўзинигина тўғри танлаб қабул қилиш кутилган натижага олиб келиши мумкин.\n23:21 / 18.09.2020 399\n22:15 / 18.09.2020 7266


Яна дарсликлар ҳақида ёхуд она тили ўқитишда матн яратиш, адабиётда матн устида ишлаш қачон асосий ўринга чиқади? - zarnews.uz\nЯна дарсликлар ҳақида ёхуд она тили ўқитишда матн яратиш, адабиётда матн устида ишлаш қачон асосий ўринга чиқади?\nМактаб дарсликлари илмий-мантиқий мукаммал, услуб жиҳатидан қулай ва энг асосийси, иқтисодий самарали бўлиши лозим. Лекин дарсликларимиз бу талабга жавоб беряптими? Масалан, она тили ва адабиёт дарсликлари бу талабларга етарлича жавоб бера олмаётгани тез-тез таъкидланмоқда.\nЭндиликда улардаги нуқсон ва камчиликларни бартараф қилиш ёки шу кунгача бўлгани каби қаерларинидир бошқачароқ ёзиб чиқиш билан иш битмайди. Дарсликларимизнинг мазмун ва ҳажмини белгилашда жуда кўп нарсаларни дунёнинг бугунги иқтисодий тилида ифодалашимизга тўғри келади. Ана шундагина улар ҳаётий эҳтиёжга айланади.\nАдабиёт қалб меъмори сифатида бадиий мантларсиз яшай олмайди. Таълимда шарҳларга шунчалик берилиб кетдикки, ҳатто кўплаб ўринларда бадиий асар матни бир чеккада қолиб кета бошлади. Ғоят кичик ҳажмли “Бемор” ҳикояси учун икки-уч саҳифа атрофида шарҳ... Абдулла Қаҳҳор асарларидаги мухтасарлик олдида, эҳтимол, бу ҳам камлик қилар, аммо болалар учун ҳикоянинг такрор–такрор ўқиш завқи аҳамиятли.\nЁшларимиз онгини асар ҳақидаги хулосалар билан тўддиришдан кўра улар қалбини бадиий матнлар нуридан баҳраманд қилган маъқул. Матни билан етарлича танишмай, у ҳақидаги мақолани ўқиб қўя қолиш – мағиз қолиб, пўчоққа эга бўлишдир. Алишер Навоий “Мантиқут-тайр”нинг ўзини эмас, бугунгидек у ҳақдаги тафсилотларни кўпроқ ўқиганида, айни улуғликка эришиши бошқачароқ кечган бўларди. Чунки бундай шароитда бадиий матн бериши мумкин бўлган ҳақиқий катарсис - муҳаббат ва нафрат, ачиниш ҳаяжони заифлашарди.\nБадиий адабиёт ҳамма вақт ҳам шарҳлашга эҳтиёжманд бўлавермайди. Бувиларимиз эртак айтганида, боболаримиз достон куйлаганларида бунга жуда кўп гувоҳ бўлганмиз. Ҳа, бадиий адабиётни турли даражадаги шарҳлар билан лиқ тўла дарсликлардан эмас, иложи борича бадиий асарларнинг ўзидан, ҳеч бўлмаганда, мажмуалар қамраган матнлар доирасида ўрганган маъқул.\nАдабиёт таълимини самарасиз сарҳадлар томон элтувчи омиллардан яна бири ҳажм муаммосидир. Авваллари бир синфда кўпи билан саккиз-ўн ижодкорнинг асарларидан намуналар бериларди. Бу рақам ўн олти-ўн саккиз ва ундан ҳам ошиб кетмоқда. Таълимда кўпни оз-оздан сийлашдан кўра озга мукаммал руҳ беришнинг аҳамияти катта.\nБундан ташқари, ўқув материалларидаги ҳаддан ташқари тиғизлик талай яхши нарсаларни четлаб ўтишимизга ҳам сабаб бўлади. Масалан, Гулханий ижодини ўрганишда бир-икки дарс нима бера олади? Маъжозий ҳикояларнинг масал тўнини кийиб, етакчи мавқе олиб қолиши ва ҳатто асар номини ҳам кўпайтириш (зарб) амали билан алоқадорликда тўғри талқин қилолмаслик ўша тиғизлик туфайли эмасми?\nОна тили таълимида ҳам аҳвол кўнгилдагидек эмас. “Грамматика - грамматика учун” қолипидан воз кечиб, “Грамматика - фикрни аниқ ва лўнда ифодалаш учун” шиори асосида фаолият бошлаганимизга анча бўлишига қарамай, назарий ўрганишлар кўлами олдингилардан ошса ошдики, камаймади. Тўғри, айрим дарсликларимизда матн машқларига эътибор қаратилганга яқин ҳолатларга ҳам дуч келдик. Аммо бу эзгу умид қоидабозликлар ўрнида эмас, кўпинча уларнинг ёнидан, асосан, уй вазифаси кўринишида жой олишга уриниб кўрди. Шу тариқа грамматика ўзининг ўқиш ва ёзиш санъати деган азалий мазмунидан жуда узоқлашиб кетди ва назарий ўрганишлар кўлами борган сари ошаверди. Бу ўқувчиларда она тилимиз гўзалликларини чуқур ҳис ва идрок қилиш имкониятларини чеклаб қўйган. Улар билан қиладиган зарур ишларимиз жуда кўп бўлган бир шароитда талай филологик келишувларни ўрганишга вақт сарф қилишдан нима фойда?\nБошланғич синфлардаёқ, ҳали болаларнинг саводи дурустроқ чиқиб улгурмасдан, дастур ва дарсликлар талабига кўра “тагига чизиш”ларни бошлаб юбориш кимга ва нимага керак? Ақл гимнастикаси дейсизми? Ахир, бундай тафаккур машқларини кундалик ҳаётда асқотадиган билим ва кўникмаларни эгаллаш асосида ҳам бемалол бажарса бўлади-ку!\nДунё она тили йўналишидаги дарсликларнинг тамомила янги авлодига эҳтиёж сеза бошлаганига анча бўлди. Асосан ХIX аср ўрталарида оммалаша бошлаган ва икки асрга яқин вақт давомида ўзининг авж нуқтасига кўтарилган грамматизм салтанати инқирозга юз тутмоқда. Янги дарсликлар тарихи пешқадам ўқитувчилар ва маърифат аҳли тасаввурида жонланиб турибди ҳамда юксак эҳтиёж сифатида талай йиллардан бери уларни мафтун қилиб келмоқда. Энди энг илғор тажрибалардан фойдаланилган ҳолда дарсликларнинг бутунлай янги авлоди дунёга келади. Она тили ўқитишда матн яратиш, адабиётда эса матн устида ишлаш асосий ўринга чиқади, жозибали нутқ кўникмаларини шакллантириш ҳаёт дарслиги гўзалликлари билан уйғунлашади ва таълим бугунги имкониятлар қуршовида ўзининг ҳақиқий юксакликларига кўтарилади, дарсликлар инсониятнинг маърифатли чеҳраси сифатида борган сари чирой очаверади.\nЁшлар “Зарафшон” миллий табиат боғига 1,5 минг дона кўчат экишди


Бугун Бағдоддаги "Шератон" меҳмонхонасига қарата ракета отилди.\nМеҳмонхонада ҳорижий журналистлар ва қурувчилар истиқомат қилади. Бинога зарар етган бўлсада¸ қурбонлар йўқ.\nКеча Ироқда тўққиз нафар полиция курсанти ўлдирилган эди.\nУлар тушган автобус Ҳилла шахридан сал нарида ўққа тутилган эди.\nХудди шу куни Киркукда икки ироқлик полиция ходими ҳам ўлдирилди.\nМамлакат шимолидаги Мосул шаҳрида харбий база минометдан ўққа тутилгани оқибатида икки ироқлик нобуд бўлди¸олти нафари жароҳат олди.


Қосим-Жўмарт Тўқаев Нью-Йоркда ўтган БМТ Бош Ассамблеяси 74-сессиясида сўзга чиқди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚосим-Жўмарт Тўқаев Нью-Йоркда ўтган БМТ Бош Ассамблеяси 74-сессиясида сўзга чиқди\nҚозоғистон Президенти Қосим-Жўмарт Тўқаев Нью-Йоркда ўтган БМТ Бош Ассамблеяси 74-сессияси Умумий дебатлари очилишида иштирок этди ва сўзга чиқди. Давлат раҳбари Ядро қуролларидан холи дунёга эришиш мамлакатимизнинг бош мақсади бўлиб қолаверишини алоҳида таъкидлади. «Бу қозоқларнинг халқ сифатида умумий иродаси бўлиб, ядро қуролларини йўқотиш учун жаҳон бўйлаб олиб борилаётган курашнинг олдинги сафларида бўлиши учун маънавий ҳуқуқ беради», деди Қозоғистон Президенти. Тўқаев ўз нутқида бугунги кунда мавжуд таҳликаларга тўхталиб ўтди ва уларга қарши баҳамжиҳат курашиш зарурлигига урғу берди.\n- Бугунги кунда БМТ дунёвий ривожланиш ва цивилизациялар ҳамкорлигини таъминлашда жуда муҳим вазифаларни бажариб келяпти. Бош котиб Антониу Гутеришнинг ҳар бир инсон ва давлат тақдирини умумжаҳон қадрият сифатида баҳолаб, эътибордан четда қолдирмаслик таклифини Қозоғистон тўла-тўкис қўллаб-қувватлайди. Шу кунларда юзага келган геосиёсий ва геоиқтисодий ўзгаришлардан хавотирланишга тўла асос бор. Бу 2030 йилгача олдинга қўйилган вазифаларни бажаришда бир синов бўлиши мумкинлиги маълум.\nНью-ЙоркБМТБМТ Бош АссамблеясиҚосим-Жўмарт Тўқаев


"Ойнур" китоби, Эврил Турон\nЎсмир болакайнинг ойдек суянчиғи, болалик хотиралари қатидаги қадрдони – геолог қиз Ойнур билан ўтган кунлари тасвирланмиш ушбу китобда замона носозликлари, нопок кимсалар қилмиши рўй-рост қаламга олинади. Одам бир умр ёлғонлар ичида яшаб, унинг нағмаларига овуниб, суяниб яшаши – фожиа. Гул умринг ёлғонлар ичида соврилиб, олчоқлар қўлида эрмакка айланиши эса икки карра азоб. Атрофидагиларга ойдек нур таратиб, тафти билан ёнидагиларни иситишга – сўзламак, исён қилмак, курашмакка ундаган Ойнурнинг қисмати шундай кечди. Илми билан кўкка парвоз қилди-ю, жоҳилларнинг силтаб-юлқилашидан кулдек тўзғиди. Саҳро бағридан илм, нажот излади-ю, охири топгани хўрлик, изтироб, беадоқ ёлғон ва ўлим бўлди.\n«Оврўпача кийинган, кийинганда ҳам охирги урфда (модада) кийинган бу қиз бизникига келганда ертўламиз ёришиб кетарди... Мен ғариб яшаганимиздан уялардим. Онамнинг ҳам юз-кўзида шу ифода кезарди. Ойнур илк танишганларида ўзларининг асл қиёфаларини яширадиган кишилар туридан эмасди. Билъакс, табиатан қандай бўлса, ўзини шундай тутарди» дея алқанган қизгинанинг ёлғончи-муттаҳамлар сабаб бевақт ерпарчин бўлиши асарни нуқтама-нуқта, ҳеч бир сатрини қолдирмай ўқишга чорлайверади. Муаллифнинг тахир хотиралари орасидан сизиб чиққан сатрлар фикр-ёдингизни банд этиши, ўйга толдириши, қаҳрамонлар қисматига шерик бўлишга ундаши аниқ. «Ойнур» бир қизнинггина қисмати, ёзуғи, дарди эмас, балки миллат, жамият, халқ кўргилиги – фожиасидир.


Немис компаниялари пандемия шароитида қандай қилиб ходимларини ишдан бўшатмасликка эришмоқда?\nНемис компаниялари инқироз даврида ходимлари сонини қисқартириш ўрнига, давлатнинг қўллаб-қувватлаш дастуридан фойдаланишлари мумкин.\nСавдо кўргазмалари, корпоратив семинарлар ва бошқа турли тадбирлар ташкил этиш билан шуғулланувчи Kaluza + Schmid GmbH компанияси учун 2020 йил жуда яхши бошланганди. Бошқарувчи директор Рюдигер Кохнинг эслашича, жадвал шу даражада зич эдики, ҳатто айрим мижозларга рад жавобини беришга ҳам тўғри келди. Аммо февраль охирига келиб, Германия ва бошқа давлатларда коронавирус тарқалишининг олдини олиш бўйича чоралар жорий этила бошлангач, тадбирлар бекор қилина бошлади. 80 киши меҳнат қиладиган компания бир неча кун ичида қиймати 1,6 млн евролик 30га яқин йиллик лойиҳаларини йўқотди.\nКох Америкадаги раҳбарлар хаёлига ҳам келтирмайдиган қарорни қабул қилди: ходимларини бўшатиш ўрнига, уларга уйига жавоб бериб юборди ва маошларини тўлашда давом этди. Тадбиркор Kurzarbeit («тўлиқсиз бандлик») дастуридан фойдаланди. Бу дастур қийин вақтларда компанияларни қўллаб-қувватлаш учун Иккинчи жаҳон урушидан кейин пайдо бўлган.\nОдатда Kurzarbeit йўқотилган даромаднинг 60 фоизини (фарзанди бор ишчилар учун 67 фоиз) қоплаб беради. Маошларни иш берувчи беради, аммо бунда у харажатларни қоплаш учун ариза тақдим этади.\nЕвропа меҳнат қонунчилигини кўпинча иқтисодиёт тормози деб аташади, чунки у компанияларга ходимларни исталган вақтда ишга олиш ёки бўшатишга имкон бермайди. Аммо ҳозирги пандемия шароитида Kurzarbeit каби дастурларнинг ижобий тарафларини кўрсатиб бермоқда. Франция, Италия ва Нидерландия каби қатор Европа давлатларида компаниялар даромадлар кескин камайиб кетганида ёки даромадсиз қолган вақтларида ойлик маошларни бериш учун давлат фондлари маблағларидан фойдаланиши мумкин.\nАҚШнинг камида 26та штатида шунга ўхшаш тарзда ишлайдиган ҳамкорликдаги бандлик деб номланувчи дастурлар жорий этилган. Аммо улар Европадагига нисбатан камтарона ёрдам таклиф этади. Бунинг устига, ходимлари бутунлай ишсиз қолган эмас, камроқ ишлайдиган компанияларгина компенсация олиши мумкин. Германияда эса ишчилар ишни бутунлай тўхтатган тақдирда ҳам давлат фонди харажатларни қоплаб беради.\nТўлиқсиз бандлик дастурлари компанияларга уларга боғлиқ бўлмаган ҳолда пайдо бўлган инқирозни енгиб ўтишга ва ходимлари ишга қайтиши билан фаолиятини дарҳол қайтадан бошлашга ёрдам беради.\nОдатда ишлаб чиқариш ва агросаноат корхоналари Kurzarbeit дастурига кўп мурожаат қилиб келади. Улар қурғоқчилик ёки жаҳон молиявий инқирози каби жиддий ҳолатларда дастур имкониятларидан фойдаланган. Аммо ҳозирда Ангела Меркель ҳукумати пандемия даврида энг кўп зарар кўрган компанияларни давлатга мурожаат қилишга чақирмоқда.\nҲисоб-китобларга кўра, бу йил Германияда 2,15 млн нафар ишчи тўлиқсиз бандликка ўтиши мумкин, бу ҳукуматга 10 млрд еврога тушади. Германия меҳнат вазирлигининг маълумот беришича, март ойининг биргина ҳафтасида 76,7 мингта компания ушбу дастурга мурожаат қилган.\nЕвропадаги барча заводларини ёпаётган Volkswagen AG компанияси 80 минг нафар ишчисини тўлиқсиз бандликка ўтказишни режалаштирмоқда. У билан рақобатчи бўлган Daimler концерни эса 6 апрелдан 170 минг ходими учун иш соатлари миқдорини қисқартирди. Puma компанияси 1,4 минг ходимини тўлиқсиз бандликка ўтказмоқчи.\nҲозирда Kaluza + Schmid компаниясининг Берлиндаги штаб-квартираси деярли бўм-бўш. Бу ерда Кох ва ходимларга маош тўлашга масъул беш нафар ходим ишламоқда холос.\n«Биз тўхтовсиз бундай яшай олмаймиз. Аммо бир неча ой ишлашга имконимиз бор. Бу давр қанча қисқа вақт давом этса, бизнес учун шунчалик яхши бўлади», дейди Кох.


Интизомсиз раҳбар — ҳаммага бошоғриқ | Fayzbog.uz\nИнтизомсиз раҳбар — ҳаммага бошоғриқ\n02.08.2017 / Маъмурият /\nАфсуски, интизомсизлик фақат одамнинг ўзига зарар келтирадиган иллат эмас, кўпинча бундан атрофдагилар, жамият зарар кўради. Жамоат ташкилотларидан бири ҳар сафар тадбир ташкил қилса таклифномада кўрсатилган вақтдан бир соат кейин бошланади. Кутиб ўтирганларнинг айримлари кетиб қолса, қолганларнинг асаби қақшайди. Тадбирни шунча вақт кеч бошлаган корхона раҳбари ҳам ҳеч қандай изоҳ бериб ўтирмай, маърузани бошлайди. (Умуман, бизда кечикиб келадиган раҳбарларнинг озчилиги кутиб ўтирганлардан узр сўрайди).\nҲар сафар ўзимнинг ҳам, таклиф этилган шунча одамнинг ҳам зое кетган вақтига ачинсам-да, ўша ташкилот раҳбарига эътироз билдирмадим. Шунчаки, кейинги тадбирларига таклифномадан кўрсатилган вақтдан бир соат кейин борадиган бўлдим. Қолганлар ҳам буни одат қилишган бўлса, ажаб эмас.\nБир куни катта бир тадбир олдидан вилоят раҳбарларининг йиғилиши бўлди. Йиғилишнинг ўртасига келиб, кечикиб келган кимдир ҳамманинг эътиборини тортди. Мен ҳам беихтиёр ўша томонга бурилдим. Эшик олдида айнан ўша – белгиланган вақтга амал қилмайдиган корхона раҳбари турибди.\nХудди шундай корхоналардан бирининг ходимидан нима учун бирор марта тадбирингиз белгиланган вақтда бошланмайди, деб сўрадим. Унинг берган жавобига эса кулишниям, йиғлашниям билмайсиз: «Аслида биз тадбирни ўзимиз белгилаган вақтда бошлаймиз. Одамлар барибир кечикиб келишини ҳисобга олиб, таклифномадаги вақтни бир соат ёки ярим соат олдин дея кўрсатамиз».\nДемак, бизга расмий корхоналардан таклифнома келса, кўрсатилган вақтга ишонмаслигимиз керак экан-да? Мулоҳазага айрим тадбирларни мисол қилиб кўрсатган бўлсам-да, интизомсизликнинг чегараси анча кенг ва хатарлироқ. Ўйлаб кўринг, интизомсиз киши қонунларни ҳурмат қиладими? Ўзига бириктирилган вазифаларни виждонан бажарадими? Йўқ, чунки у бунга ўрганмаган. Қонунларни ҳурмат қиладиган киши эса барча қоидаларга ҳам амал қилади.\nРоссияда қайси давлат иммигрантлари кўпроқ?


IELTS имтиҳонини компьютерда ва уйда ўтириб муваффақиятли топшириш сирлари - Daryo\n15:00, 03.06.2020 39056\nIELTS имтиҳонини компьютерда ва уйда ўтириб муваффақиятли топшириш сирлари\nIELTS имтиҳонига тайёрланиш учун ҳозир энг қизғин вақт бўлишига қарамасдан карантин шароитида кўпчилик абитуриентлар бундай имкониятга эга эмаслар. Қолаверса одатий қоғозда топшириладиган, paper-based IELTS’нинг ҳозир умуман имкони йўқ. Лекин халқаро ва маҳаллий олий таълим муассасаларига ҳужжат топшириш саналари тобора яқинлашиб келмоқда.\nҲозирги кун шароитидан келиб чиқиб IELTS имтиҳони ташкилотчилари томонидан Computer-Delivered (компьютерда топшириладиган) ва IELTS Indicator (online топшириладиган) имтиҳонларни абитуриентларга таклиф қилмоқда. Бугунги мақоламизда янгича IELTS ҳақида ва компьютерда топшириб юқори балл олиш сирлари билан қисқача ўртоқлашишга қарор қилдик.\nСиз IELTS имтиҳонини British Council ва IDP офисларига бориб компьютерда топширишингиз мумкин. Унда Listening (эшитиш), Reading (ўқиш) ва Writing (ёзиш) бўлимлари компьютерда топширасиз ва Speaking (гапириш) бўлими эса одатий юзма-юз бўлиб ўтади. CD IELTS’нинг бошқа барча жиҳатлари бир хил, у қоғозда ёки компьютерда бўлсин баҳолаш мезонлари, сертификат ва унинг амал қилиш муддати, халқаро ва маҳаллий университетлар томонидан тан олинишида ҳеч қандай фарқ қилмайди.\nCD IELTS имтиҳонининг ҳозирги шароитда энг афзаллик томони эса жавоблар 5-7 кун ичида чиқади ва бу ўз навбатида сизга ўқишга ҳужжатларни вақтида топширишга имкон беради. Қолаверса, имтиҳон кичик гуруҳларда (10-20 иштирокчи) ва тўртта бўлимларни бир кунда топширишингиз мумкин бўлади. CD IELTS имтиҳони давомида барча чалғитувчи ташқи шовқинлардан холис бўлиш ва яна имтиҳон топшириш саналари ҳафтада 5 кун ва Speaking бўлими вақтини танлаш имкониятига эгасиз.\nҚаерда тайёрланиш мумкин?\nБугунги кунда Тошкентдаги IELTS имтиҳонига тайёрлаш бўйича энг тажрибали ўқув марказларидан бири King’s Academy ёзги интенсив онлайн курсларини таклиф этади. Ўз билим даражангизни бизнинг веб-сайтимизда бепул текширинг: www.kings.uz ва IELTS курсларимизга -25% чегирмаларга эга бўлинг. Сизга маъқул келган ҳафта кунлари ва вақтларида онлайн гуруҳ ёки якка ҳолда тайёрланишингиз мумкин. Ўқитувчиларимиз таълим соҳасида катта тажрибага эга бўлиб, юқори малакали лингвист ва филологлар ҳисобланишади. Уларнинг барчаси олий маълумотли ва хорижий ўқув дастурларида малака оширган бўлиб, CELTA ва TESOL каби халқаро касбий сертификатларга эга. Энг муҳими улар Computer-Delivered IELTS ва IELTS Indicator имтиҳонларида ўз кучларини синаб ва бу янгича имтиҳон турлари ҳақида яхши тушунчага эга.\nАгар сизда British Council ёки IDP офисларига келиб IELTS’ни топшириш имкони бўлмаса, IELTS Indicator айнан сиз учун – уйда ўтириб топшириш мумкин бўлган онлайн тест. Пандемия шароитида хавфсизлик нуқтаи назаридан ишлаб чиқилган ушбу вақтинчалик таклиф этиладиган IELTS Indicator имтиҳони одатдаги каби тўртта бўлимдан иборат бўлиб, ҳамма бўлимлар онлайн шаклда махсус имтиҳон дастурларини юклаб олган ҳолда олиб борилади. Speaking бўлими ҳам Zoom иловаси орқали онлайн жонли топширилади. Баҳолаш мезонлари ҳам одатий IELTS билан бир хил ва имтиҳон натижалари 5-7 кун ичида эълон қилинади.\nPaper-based ва CD IELTS имтиҳонларидан фарқи, IELTS Indicator имтиҳони натижаларини барча таълим муассасалари томонидан тан олинмаслиги мумкин. Масалан, ДТМ ахборот хизмати ушбу тест натижалари маҳаллий олий ўқув юртларига кириш имтиҳонларида имтиёз бермаслигини эълон қилди. Лекин, Ўзбекистондаги WIUT ва MDIST каби халқаро университетлар ва дунёнинг бошқа нуфузли олий ўқув юртлари IELTS Indicator натижаларини қабул қилишларини эълон қилган. IELTS Indicator имтиҳонини топширишдан олдин, албатта, ушбу масала юзасидан ўзингиз кирмоқчи бўлган таълим муассасаси инглиз тили талаблари билан танишиб чиқиш муҳим.\nИмтиҳонни муваффақиятли топшириш сирлари\nИмтиҳон форматини ўрганиб чиқинг\nИмтиҳонда вақтингизни тежаш ва тайёрланиш учун тўғри стратегияни танлаш учун компьютер ва онлайн тест иловалари билан, албатта, танишиб чиқинг. Расмий сайтларда IELTS топшириш бўйича қўлланмаларни ўқиш ва онлайн синов (Online Mock IELTS) имтиҳонларини кўп марталаб топширинг. Шу ўринда King’s Academy ўқув маркази томонидан ташкил этилган Computer-Delivered IELTS ва IELTS Indicator ҳақидаги вебинарларни YouTube каналимизда кўриб янгича имтиҳонлар ҳақида янаям тўлиқ маълумотга эга бўлишингиз мумкин.\nИложи борича кўпроқ ёзинг\nЯнгича IELTS имтиҳонлари компьютерда олиб борилишини ҳисобга олиб, сиз клавиатурада тез ва хатосиз ёзишни ўрганинг. Бу нафақат Writing (ёзиш) қисмида балки Listening (эшитиш) ва Reading (ўқиш) бўлимларида ҳам муҳим, чунки қоғоздан компьютерга кўчириш учун қўшимча вақт берилмайди. Клавиатурада тўғри ёзишни ўрганиш учун кўплаб онлайн иловалар мавжуд ва буни кунлик одат қилишингиз керак. Кун охирида ўз фикрларингизни ёзиб борадиган электрон кундалик тутишингиз ёки инглиз тилидаги форумларнинг фаол иштирокчисига айланишингиз мумкин.\nИнглиз тилини гуруҳларда ўрганинг\nИнглиз тилини кичик гуруҳларда ўрганиш сўзлашиш малакасини яхшилаши исботланган. King’s Academy ўқув марказидаги онлайн дарсларда сиз бундай имкониятга эга бўласиз. Сиз махсус дастурларда курсдошлар ва ўқитувчи билан Speaking бўлимини жонли машқ қилишингиз ва самарали тайёрланишингиз мумкин. IELTS курси битирувчиларига келсак, уларнинг ўртача натижаси тайёрланиш даражаси, тиришқоқлиги ва индивидуал ўзлаштириш қобилиятларидан келиб чиқиб 6,5-7.0 баллни ташкил қилади.\nТаъкидлаш жоизки, компьютерда ўқиш ҳар доим ҳам қулай бўлмаслиги мумкин. Бироқ унинг афзалликлари ҳам кўп, масалан, сиз «highlight» ва «copy & paste» имкониятларига эга бўласиз. Бу ўз навбатида вақтни тежаш ва имловий хатоликлар олдини олади. King’s Academy ўқув маркази томонидан ташкил этилган махсус онлайн IELTS курсларида бу ҳақида тўлиқ маълумотга ва катта тажрибага эга бўласиз.\nЎз кучингизни синаб кўринг\nKing’s Academy ўқув марказида онлайн синов ва таништирув имтиҳонлари ташкил этилган ва сиз ҳафтада бир неча марта топшириш имкониятига эгасиз. Online Mock IELTS имтиҳони King’s Academy ўқув маркази асосчиси ва Cambridge English Assessment мутахассиси Элдор Сатторов томонида олиб борилади ва текширилади. Ушбу мутахассис Computer-Delivered IELTS ва IELTS Indicator имтиҳонларини топширган ва 10 йилдан ортиқ ўқувчиларни IELTS имтиҳонига тайёрлаш тажрибасига эга.\nКурсларимизга ёзилиш ва қўшимча маълумотлар учун мурожаат қилинг:\nШунингдек, сиз ҳозир телефон қилиб онлайн инглиз тили дарсларимизга қўшилинг ва «Daryo.uz» ўқувчилари учун махсус -40% гача чегирмага эга бўлинг.\nИмтиҳонларни топширишда муваффақият тилаймиз!\n10:56, 30.05.2020 260790\n23:44, 07.06.2020 189249\n20:44, 26.05.2020 145046\n03:42 Бугун 2066\n00:23 Бугун 9997\n00:18 Бугун 35877\n00:12 Бугун 10645\n23:59, 02.07.2020 134489\n16:46, 03.07.2020 103999\n10:09, 03.07.2020 83884\n16:25, 03.07.2020 70549


Муҳаммад соллаллоҳу алайҳи васаллам кечиримли зот (1-қисм)\nМуҳаммад соллаллоҳу алайҳи васаллам кечиримли зот (1-қисм)\tmuslim.uz\nЎч олишга қодир бўла туриб кечириб юбориш фазилати худди бир кўзгу бўлиб, у ўзида нафснинг энг гўзал кўринишлари ва энг олий мақсадларини акс эттириб туради. Аллоҳ таоло бундай марҳамат қилади:\nАфвни (қабул қилиб) олинг, яхшиликка буюринг, жоҳиллардан эса юз ўгиринг! (Аъроф, 199).\nБарчамиз сийрат китобларидан Расулуллоҳ соллаллоҳу алайҳи ва саллам Маккаи мукаррамага фатҳ қилган, зафар қучган ҳолларида кириб келганларида Макка аҳли, Тоиф аҳли ва у зотга нисбатан фитна қилган зодагонлар, ёмонлик қилган бошлиқларга қандай муомалада бўлганларини ўқиганмиз. Ўшанда У зотнинг афвлари, кечиримлик сифатлари бутун ўлкаларни, ер юзида бузғунчилик қилган, Пайғамбаримиз алайҳиссаломга азият берган, зулм қилган Макка зодагонларию бошлиқларини қамраб олган эди. Қуйида Расулуллоҳ соллаллоҳу алайҳи ва салламнинг беназир кечиримликларидан баъзи намуналарини санаб ўтамиз: Расулуллоҳ соллаллоҳу алайҳи ва саллам Маккага кирганларида Икрима ибн Абу Жаҳл, Сафвон ибн Умайя, Суҳайл ибн Амр ва бир қанча кишилар у зотга бўйсунишдан бош тортиб, уруш қилишди. Мағлуб бўлиб, қочиб кетишди. Сўнг у зотдан омонлик беришларини сўраб элчи юборишди. Ўшанда Расулуллоҳ соллаллоҳу алайҳи ва саллам уларга омонлик бердилар, қилган ишларини кечириб юбордилар, ҳатто қалбларини улфат қилиш мақсадида, Ҳавозин ғазотидан тушган ўлжалардан тақсимлаб бердилар.\nОтаси ҳам ўзи ҳам душман бўлган Сафвон ибн Умайяни мисол тариқасида эслаб ўтайлик. У Яманга денгиз орқали ўтиш учун Жидда томон қочиб кетди. Шунда Умайр ибн Ваҳб Расулуллоҳ соллаллоҳу алайҳи ва салламнинг ҳузурларига келиб:\nЁ Набийюллоҳ, ўз қавмининг саййиди бўлган Сафвон ибн Умайя ўзини денгизга ташлаш мақсадида сиздан қочиб кетди. Унга омонлик берасизми, - деди.\nМайли, у омонда, - дедилар.\nЁ Расулуллоҳ, Сафвонга омонлик берганингизни билиб олиши учун унга бирор белги беринг, деди.\nЭй, Сафвон ота-онам сенга фидо бўлсин! Ўзингни ҳалок қилишдан Аллоҳдан қўрқ. Мана Расулуллоҳ томонидан берилган омонлик белгиси, уни сенга олиб келдим, - деди.\nҲозир қайтиб борсам жонимга бирор нарса бўлишидан қўрқаман, - деди.\nРасулуллоҳ сен ўйлаганингдан кўра ҳалимроқ ва меҳрибонроқ, - деб Сафвонни орқага қайтарди. Улар Расулуллоҳ соллаллоҳу алайҳи ва салламнинг ҳузурларига келганида, Сафвон:\nМана бу (ишора Умайр ибн Ваҳбга) айтишича, сиз менга омонлик берган экансиз, - деди. У зот алайҳиссалом:\nТўғри, - дедилар. Шунда у:\nУндай бўлса, бу борада (исломни қабул қилиш қилмасликда) ихтиёр этишимга икки ой муҳлат беринг, - деди. Шунда У зот:\nИхтиёр этишингга тўрт ой рухсат, - дедилар.\nАбу Суфён ибн Ҳорис фатҳдан бироз олдин Расулуллоҳ соллаллоҳу алайҳи ва салламнинг олдиларига келди. У илгари У зотга азият беришда жуда пешқадамлардан бири эди. Абу Суфён Пайғамбаримиз алайҳиссалом ҳузурларига киришга изн сўраганида, У зот: “Менинг унга ҳожатим йўқ, менинг у билан ишим йўқ, у мени обрўсизлантирган эди”, дедилар. Ўшанда Абу Суфён ўз ўғли билан бирга эди. Бу гапларни эшитган Абу Суфён: “Аллоҳга қасамки, ё менга киришимга изн берадилар ё мана бу ўғлимнинг қўлидан ушлаб то чанқоқлик ва очликдан ўлгунимизча юрамиз”, деб қасам ичди. Расулуллоҳ соллаллоҳу алайҳи ва салламга бу гаплар айтилганида, унга нисбатан қалблари юмшаб киришига изн бердилар. Ҳузурларига кирганида уни кечирдилар. Шунда Абу Суфён қуйидаги шеърни айтди:\nМаккада Расулуллоҳ Байтуллоҳни тавоф қилиб турганларида Фазола ибн Умайр у зотни қатл қилиш истагида яқинлашди. Шунда Расулуллоҳ соллаллоҳу алайҳи ва саллам:\nФазола сенмисан? – дедилар. У:\nҲа, Фазоламан, ё Расулуллоҳ, - деди.\nИчингда нималарни тугиб қўйган эдинг? – дедилар.\nҲеч нимани, ўзим Аллоҳ азза ва жаллани зикр қилаётган эдим, - деди. Расулуллоҳ кулдилар ва:\nАллоҳ таолога истиғфор айт! – деб, қўлларини унинг кўксига қўйдилар. Шу заҳоти унинг қалби тинчланди. Фазола розияллоҳу анҳунинг ўзи бу ҳақда шундай деган: “Аллоҳга қасамки, Расулуллоҳ соллаллоҳу алайҳи ва саллам қўлларини кўксимдан олишлари билан дунёда мен учун у зот энг севимли инсонга айландилар”.\nФатҳдан кейин ҳамма инсонлар ўзларига келгач, Расулуллоҳ соллаллоҳу алайҳи ва саллам Каъба эшиги олдига туриб: “Ла илаҳа иллаллоҳу ваҳдаҳу ла шарика лаҳу, содақо ваъдаҳ, насоро ъабдаҳ, ва ҳазамал-аҳзааба ваҳдаҳ (маъноси: Аллоҳ таолодан ўзга илоҳ йўқ, У Зот ваъдасини бажарди, бандасига ёрдам берди, душманларнинг устидан Ўзи ғолиб келди). Огоҳ бўлинглар! Жоҳилият аҳлининг барча одатларию даъво қилинадиган қону моллари мана бу икки қадамим остида қолди (яъни, бекор қилинди). Фақат Байтуллоҳнинг хизмат ишлари ва ҳожиларни суғориш ишлари бундан мустасно. Эй, Қурайш жамоаси, дарҳақиқат Аллоҳ таоло сизлардан жоҳилият димоғдорлигини, ота-боболари билан фахрланиш одатини кетказди. Барча инсонлар Одам алайҳиссаломдан. Одам эса тупроқдан”, деб қуйидаги оятни ўқидилар:\n“Эй, инсонлар! Дарҳақиқат, Биз сизларни бир эркак (Одам) ва бир аёл (Ҳавво)дан яратдик ҳамда бир-бирларингиз билан танишишингиз учун сизларни (турли-туман) халқлар ва қабила (элат)лар қилиб қўйдик. Албатта, Аллоҳ наздида (энг азизу) мукаррамроғингиз тақводорроғингиздир. Албатта, Аллоҳ билувчи ва хабардор зотдир. (Ҳужурот, 13).\nЭй, Қурайш жамоаси, сизлар ҳақингизда қандай ҳукм чиқараман, деб ўйлайсизлар, - дедилар. Қурайш қавми:\nЯхшилик қиласан, сен олийжаноб кишининг ўғли бўлган олийжаноб кишисан, - дейишди. У зот:\nКетаверинглар, сизлар озодсизлар, - дедилар.\nМана Расулуллоҳ соллаллоҳу алайҳи ва салламга тош отиб ҳайдаб юборишган Тоифдаги Сақиф қабиласининг барчаси У зотнинг ҳузурида турибди. Фатҳ куни Расулуллоҳ уларга нисбатан нима қилдилар, деб ўйлайсиз? Ҳолбуки, улар орасида Пайғамбаримиз алайҳиссаломни Тоифдан хайдаб чиқарган Абдулуайл ибн Амр ибн Умайр каби кишилар ҳам бор эди.\nРАСУЛУЛЛОҲ СОЛЛАЛЛОҲУ АЛАЙҲИ ВА САЛЛАМ БАРЧАЛАРИНИ КЕЧИРИБ ЮБОРДИЛАР.\n"Кўкалдош" ўртамахсус ислом билим юрти мударриси\n« Зулмат\tШайх ҳазратлари “Ҳувайдо” жомесининг илк имоми »


Қозоғистон стартапидан - кичик бизнесга ёрдам - Номадлар,Турклар,Қозоқ одатлари ва анъаналари,Қозоғистон табиати | QazaqTV\nҚозоғистон стартапидан - кичик бизнесга ёрдам\nҚозоғистонлик ишланма муаллифларининг рақамли маҳсулотлари дунё бўйлаб тан олинмоқда. Айти-мутахассислар ишлаб чиққан янги мобиль илова ёрдамида кичик бизнес эгалари уч дақиқада интернет-дўконини ишга тушириши ҳамда бир неча йил ичида 10 марта кўп маҳсулот сотиши мумкин. Ҳозирча илованинг саккиз давлатда, жумладан, Қирғизистон, Украина, Молдова, Польша, Чехия, Туркияда 2 мингдан зиёд фаол фойдаланувчиси бор. 2 минг 500 дан кўпроқ одам уни кўчириб олишга улгурган.\nБақитжан Дўс, Стартап-маҳсулот муаллифи:\n- Фойдаланувчилар орасида савдо уйларидаги бутиклар, бозордаги контейнерлар ёки новвойхона, оилавий ресторан, кичик дўкон эгалари бўлиши мумкин. Улгуржи маҳсулот сотувчилар. Илованинг ўзига хослиги шундаки, биз ҳар қандай кичик корхона билан технологик ривожланган ҳамкор сифатида ишлашимиз мумкин. Ўз минтақасида, вилоятида, соҳасида биринчи рақамли тадбиркор бўлиш учун меҳнат қилишдан чарчамайдиган тадбиркорлар билан ишлашни истаймиз.\nКремний водийсида ишлаётган мазкур стартап-компаниянинг ғоя муаллифи ва ишланма ижодкори Бақитжан маълум қилишича, маҳсулот таркибида кўплаб фойдали сервислар бор. Натижада, кичик бизнес турли каналлар орқали буюртма олиши мумкин, натижада онлайн-сотув жараёни анча жадаллашади. Шуни ҳам айтиш керакки, ишланма муаллифлари жамоаси кўпчиликка мўлжалланган илова бета-тестини якунлади ва уни дунё миқёсида илгари суриш учун фаолият бошлади.\nБақитжан Дўс, Adapt Стартап-маҳсулот муаллифи:\n- Келгуси ярим йил ичида маҳсулотимиз 20 минг фаол фойдаланувчини қамраб олишига эришишни истаймиз. Барча жараёнларни кузатяпмиз, шу кунгача эришилган муваффақиятларга асосланган ҳолда ушбу рақамларни келтирамиз. Сервислар билан интеграция қилишга оид режаларимиз бор, чуқур локаллаштириш ниятидамиз. Шунингдек, кўпроқ виртуал маҳсулотларга эътибор қаратишни ўйлаяпмиз.


16:24 21 Феврал 2018\n17:41 13.07.2017 (Янгиланган 17:46 13.07.2017) Ҳавола олиш\nTOШКЕНТ, 13 июл — Sputnik. Чўмилиш мавсуми келиши билан сув ҳавзаларида бахтсиз ҳодисалар сони кескин ошади. Инсон шундай бахтсиз ҳодисанинг гувоҳи бўлган бўлганда, ёки сувга чўккан одамга биринчи ёрдам кўрсатиш зарурати туғилганда қандай амалиётлар бажарилиши кераклигини кўпчиллик билмайди.\nSputnik Кыргызстан Миллий Қизил яримой жамияти ходимлари билан биргаликда қўйидаги ўқув видеолавҳасини тайёрлаган. Ушбу роликда чўкаётган қиз ролини "2017 йил Қирғизистон гўзали" конкурсида 2 ўринни эгаллаган Исламбек кызы Гулзаада ижро этишга рози бўлган.\nХалқаро Қизил Хоч ва қизил Ярим Ой жамияти сувга чўккан одамга ёрдам кўрсатиш вақтида ҳар бир сония ўта муҳим эканини эслатади. Тез ёрдам машинаси етиб келганига қадар чўккан одам нафас олмаётган тақдирда уни текис жойга ётқизиб, оғиз бўшлиғини тозалаш керак. Агар одам ҳушидан кетган бўлса уни ёни билан ётқизиб оғиз бўшлиғидан сув эркин оқиб чиқиб кетишига шароит яратиш керак.\nСунъий нафас олдириш учун чўккан одамнинг бурнини беркитиб оғзига 5 маротаба ҳаво юборилади. Шундай кейин эса кўкрак қафасининг ўртасига 30 маротаба икки қўл билан босилади. Ушбу ҳаракатлар бир неча маротаба қайтарилиши керак.


Тошкент сентябрда халқаро хоккей турнирига мезбонлик қилади / Olamsport.com\nТошкент сентябрда халқаро хоккей турнирига мезбонлик қилади\nЎзбекистон спорти учун ёз мавсумининг энг муҳим воқеаларидан бири, шубҳасиз “Humo” хоккей клубининг янгидан шакллантирилгани бўлди.\nСпорт ишқибозларига яхши маълум, ушбу жамоа Олий хоккей лигасининг 2019-2020 йилги мавсумида иштирок этади. Мазкур халқаро турнирда Россия, Хитой, Қозоғистон, мана энди улар сафига Ўзбекистон ҳам қўшилган ҳолда жами 34 жамоа иштирок этади. Мунтазам чемпионатда ҳар бир клуб 54тадан – 27та уйида, 27та меҳмонда ўйин ўтказади.\nРоссия терма жамоасига янги бош мураббий тайинланди 0\n"Ҳумо"нинг мавсумдаги энг яхши бомбардири қайси жамоага ўтгани маълум бўлди 0\n"Ҳумо" хоккейчиси Павел Здунов келаси мавсумни қайси жамоада ўтказиши аниқ бўлди 0


ШАРАФ РАШИДОВИЧ РАШИДОВ ҳақида – Казимов В.А. "Смысл жизни"\nШАРАФ РАШИДОВИЧ РАШИДОВ ҳақида\nҲаётимда кўп раҳбарлар билан ишлагандим. Шулардан менда катта таассурот қолдиргани Шароф Рашидович билан ишлаган пайтларим. Мен юқорида ўз таасуротларим ҳақида гапирган эдим. Ҳозир яна баъзи таасуротларга ҳам тўхталмохчиман. Шароф Рашидович нафақат юқори мартабали раҳбар, балки улуғ инсон эдилар. У инсон ҳақида тарихимиз янада кенг ижобий баҳосини беради, албатта. Мен эса у киши билан ишлаган даврим ҳақидаги таассуротларимни айтишим мумкин. Шароф Рашидович билан Фарғона темирйўли бўлимига раҳбар бўлиб тайинланаётганимда, мени у кишининг олдига суҳбатга олиб киришган. Шароф Рашидович билан 5–6 дақиқа гаплашдик. Менинг яшаш манзилим, ўқиган мутахассислигим ҳақида суриштирдилар. Кейин менга ишлайдиган\nташкилотим ҳақида гапирдилар. Бизнинг бўлим Москва тасарруфида эди. У ерга борганда бўладиган гаплар ҳақида тушунтириб, оқ йўл тиладилар. Бориб обком бюросида тасдиқдан ўтиб, ишга тушганман. Биринчи кўришишимиз шу эди…\n9- май байрамида.\nШ.Р. Рашидов, Туркистон ҳарбий округи қўмондони В.П.Максимов ва В.О. Козимов.\nТошкент, 1978 йил.\nКучли сел келиши оқибатида поезд йўлини сув ювиб, Чуст билан Поп ўртасидаги колхознинг магазинлари борми, омбор, отхона, молхонаси борми, ҳаммаси бузилганди. Пойтахтдан Шароф ака етиб келдилар ва сел оқибатларини бартараф этишга ёрдам бердилар. Бу Шароф Рашидович билан иккинчи бор учрашувимиз эди.\nКейин Қўқонда шаҳар партия қўмитасининг биринчи котиби Аҳмадали Ризаевични лавозимидан олишгандан кейин Шароф ака менинг Қўқонга биринчи котиб сифатида боришимни айтдилар. Шароф ака билан шу сабаб чуқурроқ танишиб олдим.\nОдат бўйича Шароф ака вилоятларга тез-тез бориб турардилар. Иложи бўлса, бир ойда бир марта водий бўйлаб сафарга чиқардилар. Қўқон водийнинг ўртасида бўлгани учун кичкинагина дала ҳовлига ўхшаш (Шароф ака учун махсус тайёрланган) жойда ётиб қолардилар. Тошкентдан ёрдамчилари самолётда ҳужжатларни олиб келарди. Ярим кечагача Шароф Рашидович улар билан ишлардилар. Бир куни кабинетимга кириб, Фарғона вилоятидаги райкомларнинг биринчи секретарларини телефон орқали улаб беришимни сўрадилар. Шу баҳона янада яқиндан танишдик.\nШароф аканинг бир хислатлари бор эдики, ҳеч қачон ачитиб гапирмасдилар. Бир куни юқорида айтиб ўтган жойимда ётиб қолдилар. Бу ер 1-ғишт заводидан 300–400 метр нарида жойлашган эди. Эрталаб олдиларига бордик. Гайк Аветисович Габрилянц деган вилоят партия қўмитасининг биринчи котиби ҳам ётиб қолганди. Шароф Рашидович менга: «Сизларда радио яхши ишлар экан», – дедилар. Мен эса: «Ҳа, шаҳарда радиофикацияни яхши йўлга қўйганмиз», – дедим. Кечқурун суперфосфат заводига боргандик, қайтишда переездда поездларнинг манёври борлиги учун тўхтаб қолдик. Кейин қайтиб келганимизда Шароф ака менга: «Милиция бошлиғига меҳнат таътили бериб юборган экансизлар-да», – деди. Мен горкомнинг биринчи секретариман, бунақа илмоқли гапларни унча тушунмасдим, «Йўғе, бор», – деб жавоб бердим.\nЭртаси куни Шароф акани кузатдик. Кейин Гайк Аветисович билан ўтирганимизда у киши: «Билдингизми, ғишт заводининг олдида радиокарнай бор экан, эрталабгача ашула айтиб чиқибди», – деди. Демак, Шароф ака кечаси билан ухлолмай чиққан бўлса керак… Переездда қоида бўйича милиция бошлиғи иккита ходимини қўйиши керак экан, шуни таъминлаш вазифамга кирар экан. Шароф ака шунақа хушмуомала, нозик инсон эдилар. Бу менга катта сабоқ бўлганди ўшанда.\nБир куни Шароф ака телефон қилиб қолдилар: «Ўртоқ Козимов, хабарингиз борми, Қўқонда қрим-татарларнинг съезди бўлибди!» Мен хабарим йўқлигини айтдим. У киши «КГБдагилар сизга индамадими?» – деди. Мен яна: «Йўқ», – деб жавоб бердим. «Улар билан алоқани яхшироқ қилинг», – дедилар. Бир ўзбек йигити бўларди, у ҳам менга индамаган экан. Ҳақиқатда Қўқоннинг нариги чеккасида – Молотов районида қрим-татарларнинг яширин съезди бўлган экан. Барибир мен билишим керак экан.\nҚўқонда горкомнинг биринчи котиби бўлган кезларимда партия съезди қатнашчиси сифатида, съезд қарорларини тасдиқлашда иштироқ этардим. Мен ўша пайтларда биринчи марта марказқўм аъзолигига номзод бўлганман. Шароф Рашидовичга бир моддага ўзгартириш киритиш бўйича таклиф бердим. Лекин улар фикримга эътироз билдирдилар. Унинг ўрнида бошқа одам бўлса қаттиқроқ гапириши мумкин эди. Лекин Шароф ака бағри кенг, кўнгилчан инсон эдилар.\nШараф Рашидов Тошкент савдо марказлари билан танишишмоқда. 1976 йил.\nКейинчалик Тошкентга МҚнинг транспорт ва алоқа бўлим бошлиғи бўлиб ишга ўтганимда биз истаган вақтда у киши билан бемалол гаплаша олардик. Телефонни олиб, Шароф ака, беш дақиқага қабул қилинг, деганимизда қабул қилардилар. Ҳеч қачон вақтим йўқ, эртага ёки индинга келинг, демаганлар.\nШароф ака кенг феълли инсон эдилар, баъзи одамларга ўхшаб майда гап эмасдилар. Бўлим бошлиғи бўлган вақтимда бир куни у киши менга: «Мангелдинни Алоқа министри қилдик, эшитишимга қараганда ТуркВОнинг сиёсий бўлим бошлиғи билан овга чиқиб кетар экан шунча иш турганда…» Мен индамадим. Д. Магелдинни чақириб, шу ишни қилмаслигини, Шароф аканинг ундан хафалигини айтим. Д. Мангелдин бўлса, дарров Шароф акага\nтелефон қилди ва менга айтган гапни ўзига қайтарди. Шароф ака кечқурун мени чақирдилар ва:\n– Мен сизга айтгандим, у марказқўмнинг аъзоси, Олий Совет депутати. Бу гапни сиз учун айтгандим, дилингизга тугиб қўйинг деб, – дедилар.\nШароф ака шунчалик бағри кенг инсон эди. Аслида мен катта хато қилгандим, лекин у киши гина сақламаган. Менга бошқача чора кўришлари ҳам мумкин эди. Бу воқеа ҳам менга навбатдаги дарс бўлганди.\nШароф ака билан ишлаш осон эди.\nОлдин ўйлаб, сўнгра буйруқ берардилар. Менинг ишларимдан мамнун бўлсалар, қўлларини елкамга ташлаб, «Бу ишингиз яхши бўлибди!», – дердилар. Агар сал ёқмаса, исмимни айтиб мурожаат қиларди, «Воҳиджон», – деб. Мабодо ишим анча ёқмаса, «Ўртоқ Козимов!», – дердилар. Саломлашканда қўл ушлашларидан ҳам билардик кайфиятларини, муносабатларини. Менга энг ортиқча гапирган гаплари: «Энди қулоғингизни кесамиз», – деган ҳазилнамо гаплари бўлган. Аслида анчагина аччиқ гапларга ҳам лойиқ эдик… Шаҳарда миллионта иш бор, ҳаммасига горисполком жавобгар.\nМени горисполком раислигига тайинлаганларида у кишига: «Мен бу иш нималигини биламан. Агар мени қўлласангиз, ишлайман», – дегандим. Бир куни Совминнинг Президиумида: «Горисполком қаерга қараяпти?» – деб, хамма ишда бошқалар мени айбдор қилаверишди. Шунда Шароф ака: «Арзимаган майда-чуйда нарсаларни деб горисполкомни айбдор қилаверманглар! Республика министрликларининг ҳар бир йўналишида министр муовинлари бор. Улар Тошкент шаҳар бош бошқармалари бошлиқлари, уларга тааллуқли ишларни конкрет гапириши керак». Ҳақиқатан ҳам шаҳардаги тармоқ бош бошқармалари бошлиқларининг кўпчилиги министрларнинг муовинлари сифатида ишларди (республика иқтисодиётининг 40 фоизи, Тошкент шаҳрида жойлашганди). Шундай килиб улар менга ёрдам берардилар, керак бўлганда қўллаб-қувватлардилар, олийжаноб хислатлари бор эди.\nШароф Рашидов чет давлатларга борганимизда арзигулик жиҳатларини ўрганиб келишимизни тайинлардилар. Москвага борганда Шароф аканинг ҳурмати юзасидан иттифоқ министрлари билан учрашардик. Албатта, бирор янгилик олиб келардик. Тошкентга автобус бекатлари, кўчалардаги светофорлар… Шароф аканинг номидан доим салом айтиб, ишимизни осон битказардик.\nТошкентнинг ривожланишида Шароф аканинг хизматлари шу қадар кўпки… хусусан, саноат соҳасида «Алгоритм», Трактор заводи, «Зенит», «Фотон» заводларининг қурилиши ва реконструкцияси… У киши техник инженер бўлмаса-да, бу соҳада ҳам ҳаммамизга йўл-йўриқ берардилар, ҳаммамизни ишлатардилар… Ташаббускор ва тадбиркор инсон эдилар. Ўзлари ҳам бирор жойга борсалар, албатта фойдаланиш керак бўлган томонларини олиб келардилар. Тошкентдаги барча катта кўламдаги ишлар Шароф Рашидовичнинг ғояси, ташаббуси ва таклифлари билан амалга оширилган.\nШаҳар реконструкциясига оид ҳар бир катта-кичик қурилишнинг архитектурасини ўзлари синчковлик билан кўриб чиқардилар. Унақа килинглар , бунақа қилинглар демасдилар. Ҳар бир ишда фикримизни сўрардилар, профессионал мутахассисларнинг фикрини эшитардилар. Аниқ, пухта, ишонарли бўлса, албатта инобатга олардилар.\nВ.О. Козимов улуғ маданият арбоблари орасида: Ўзбекистон ёзувчилар уюшмаси\nраиси Комил Яшин, халқ артисти Шукур Бурҳонов, халқ артисти,\nЎзбекистон кинематографистлар уюшмасиннинг раиси Малик Қаюмов билан.\nШароф Рашидович кадрларни тарбиялашда катта тажрибага эга эдилар. Ўзлари умуман чекмасдилар, буни кўрган атрофидагилар бутунлай чекмасликка ҳаракат қиларди. Оила муносабатларини юқори қўярдилар, оилага вафодор, покиза инсон эдилар. Атрофларидаги хотин-халажлар билан гап-сўз чиқмаган. Уларнинг бу фазилатларига ҳавас қилардик. Бундай инсонлар юз йилда бир келади. Ўзбек халқининг манавий юксалишида бу инсоннинг алоҳида ўринлари бор.\nВолгоград кўчасида мемориал қабристон бор. Уруш вақтида ҳалок бўлган ва урушдан келиб госпиталларда вафот этган кишиларнинг қабрларини янгилаб, қайта ўрнатдилар. Кираверишда Қаҳрамон шаҳарлар кўриниши акс эттирилди. Шароф ака бориб ишимизни кўриб хурсанд бўлдилар. «Нега ўзбеклар кам, вақти келиб, ўзбеклар урушда қатнашмаган экан-да, дейишмайдими кўрганлар?! Фамилияларни аниқлаштириб, ҳалок бўлган ўзбек ҳарбийларини руйҳатга киритинглар, аралаштиринглар», – дегандилар. Шу гапдан кейин урушда ҳалок бўлган ўзбек аскарларнинг фамилияларини ёздирганмиз.\nБир куни менга қўнғироқ қилиб, укаларининг тўйига таклиф қилдилар. Йўлга чиқаман деганимда шаҳарда катта авария бўлгани учун тўйга кечикиб етти яримларда етиб бордим. МҚ Бюро азоларининг барчаси ўтиришибди. Мени Шароф Рашидовичнинг рўпарасига ўтқазиб қўйишди. Қишлоқ хўжалиги бўйича МҚнинг секретари Қурбонов ўйинга тушаётган экан. Шароф ака менга «Горисполкомнинг иши кўп, кечикиб келганингиз учун шу қўшиққа ўйинга тушасиз!» – деганлар. Биринчидан, Шароф аканинг шахсан ўзи телефон қилиб, тўйга таклиф қилганлиги учун кечикиб боришим ҳижолатли иш эди…\nШаҳар ижроия қўмитасида ишлаганимда бирор масала бўйича телефон қилсам дарров етиб келинг, дердилар. Бир куни Шароф ака менга: «Бозорда картошка бир сўм бўлибди», – дедилар. Ўша йили картошкалар музлаб қолган пайтлар, янги картошка чиқишига эса 15–20 кун бор эди. Шунда авиазавод ишчилар жамоаси Шароф аканинг келиб, аниқлик киритиб беришини сўрабди. Эртаси куни у киши билан биргаликда авиазаводга бордик. Бир киши картошка қиммат бўлганлиги ҳақида гапирди (аслида давлат нархида картошка 30 тийин турарди). Шароф Рашидович музлаб қолгани ҳисобига бозорда картошканинг нархи бир сўмга кўтарилиб кетганини тушунтирдилар. Ўшанда Қашқадарёданми ё Сурхондарёдан бир-икки вагонда картошка етказиб бергандилар. Шароф ака шу қадар майда ишларга ҳам эътибор берардилар. Авиазаводга ўзлари эмас, бирорта ўринбосарларини жўнатсалар бўларди-ю, аммо шахсан ўзлари боргандилар…\nШароф ака билан боғлиқ ҳаётимда яна бир воқеа бўлган. Мен Москвада бир ойлик ўқишда эдим. Шунда мен ёшлигимиздан таниш бўлган фарғоналик дўстим билан учрашиб қолдик. Кечқурун бир дўстимизни кўргани чиқиб кетаётсак, 5–6 та самарқандлик йигитлар меҳмонхонанинг олдида туришган экан. Улар: «Ҳа, икки ўртоқ, бирга айлангани кетаётган экансизлара», – дейишди. «Ҳа, бир айланиб келайлик», – дедик (бошқа нима ҳам дердик). Такси келди, унга чиқдик. Дўстимизникидан кечқурун қайтдик. Шеригим ўз хонасига кириб кетди. Шароф Рашидович баъзи бир кадрларимизга нисбатан негадир совуққонлик билан қарашларини билардик. Ўқишни битириб келсам, менга МҚдан Ўлжа ака Отақулов телефон қилиб, бир келиб кетишимни айтганини билдиришди. Борсам, у киши Шароф ака мендан хафа эканликларини билдирди: «Москвада раҳбаримиз ёмон кўрадиган одамларининг уйларига бориб юрганмишсиз?!» – деди. Мен эса: «Ҳеч қаерга борганим йўқ. Борган бўлсам ҳам КПСС МҚнинг бўлим бошлиғи ўринбосари (транспорт алоқа бўйича) В. И. Давидов деган ўртоғимнинг уйига бордим. Мен МҚ бўлим мудири бўлиб ишлаганимда у Москва шаҳрининг транспорт ва алоқа бўлим мудири бўлиб ишлаган, бошқа жойга борганим йўқ!» – деб жавоб бердим. «Шароф ака нима дедилар?» сўрадим ундан. У эса «Воҳид Охуновичга жуда ҳурматимиз зўру! Лекин…», – дея афсусланганларини айтди. Шароф ака бу вақтда Қорақалпоғистонда экан, эрта-индин қайтишлари керак эди. Мен Оқил Умурзоқович Салимовнинг олдига кирдим. У киши\nҳам Шароф аканинг мендан ҳафа эканликларини билдирдилар.\nЭртаси куни Шароф акани кутиб олишга чиқдим. Саломлашганимизда аранг қўлларининг учларини тутдиларда, юзимга қарамадилар. Шунда мен бир гап ўтганини тушундим. Бир-икки кун ҳижолат тортиб, охири тўғридан-тўғри олдиларига боришни лозим топдим (чунки Тошкентдай шаҳри азимда шаҳар ижроия қўмитасини раиси бўлиб, республиканинг биринчи раҳбари ишончидан чиқсангиз, ишлаб бўлмасди, атрофдагилар эзиб ташларди).\nШароф ака эртаси куни қабулига киришимни айтдилар. Эртаси куни соат ўнда олдиларига кирдим. Мен эшитган гапларимни ва бу уйдирма эканлигини айтдим. Шароф ака менга қарамас, ручкалари билан нималарнидир қоғозга қоралардилар гўё. Индамадилар.\n– Шароф ака, мен ҳақимда сизда шунақа фикр туғилган бўлса, майли, мен ишдан кетай. Сизнинг ҳурматингизни қилиб, кеча-ю кундуз шу ерда ишлаб юрибман. Ишончингиздан чиққан бўлсам, бу жойда ишлай олмайман, – дедим.\nШароф ака шунда :\n– Одамлар жуда ёмон! Сизнинг бошингизни айлантириши мумкин. Мен сизнинг софлигингизни биламан. Баъзи бир одамларнинг гапига парво қилманг! – дедилар.\n– Унда мен нима қилай? – сўрадим, ҳайрон бўлиб.\n– Бориб ишлайверинг, орқангизга қарамасдан! – дедилар.\nВақт ўтиб мендан Тошкент шаҳар\nқўмитаси иккинчи секретари К.П.Дудин бўлиб ўтган гаплар ҳақида сўради. Билишимча, ҳалиги дўстим билан чиқиб кетаётганимизда меҳмонхона зинасида турган одамлар бизни Шароф ака ҳурмат қилмайдиган одамнинг олдига борган деб, ўйлашган экан. Буни КПСС МҚ инструкторига ҳам айтишган,\nинструктор Шароф акага етказган экан. Янги ишга ўтаётганимда мен ишлайдиган жой\nтемирйўл эмаслигини, саройга кетаётганим ва эҳтиёт бўлишим кераклигини огоҳлантиришганди (темирйўлда ҳаммаси очиқдан-очиқ, тўғридан-тўғри гапириларди).\nШароф акадан қўрқиб эмас, ҳурмат юзасидан иш юритардик. Биласизми, қўрқиш деганда одамнинг ишини йўқотиб қўйишидан қўрқиши мумкинлигини тушунаман. Шароф ака ҳақиқатда халқнинг отаси бўлган. Отанинг эътиборидан тушиб қолиш, ишончини йўқотишдан қўрқардик. Биздан қанча хатоликлар ўтса ҳам у киши буни билардилар. Кадрлар танлашда жуда зийрак эдилар. Бир киши енгил саноат бўлими бошлиғи этиб тайинланди. Сал енгилтабиатроқ киши бўлиб чиқди. Шанба куни Шароф Рашидович мажлис ўтказиб, барчамизга топшириқ бердилар-у, у кишига индамадилар. «Бизгаям топшириқ бераверинг», – деди бўлим бошлиғи. Демак, бўлим бошлиғининг иши ёқмагани учун шу усулни қўллагандилар (кейинчалик бошқа ишга ўтказиб юбордилар).\nШароф ака доим: «Мевали дарахтга тош отилади», – дердилар. Мен ҳақимда бир неча марта имзосиз хатлар бўлган. Шундай кезларда мени чақирардилар-да, ёрдамчиларига: «Суҳбат қилинди деб ёзиб қўяверинг», – деб айтардилар.\nОчиғи, Шароф акани деб бизда на шахсий машина, на дача бор эди. Менга давлат дачасини беришганида ҳам уйим борлигини айтиб, рад этгандим. Иккита шофёрим бор, лекин хизмат машинасидан ҳатто болаларим ҳам фойдаланишмаган. Чунки бу раҳбарнинг қулоғига етиб, у кишининг эътиборидан қолишдан чўчирдик (чунки бундай хабар дарров етиб борарди…)\nИлгари Ульяновск кўчасида турардим. Мен турадиган уйнинг айвони бор эди. Қор ёғса айвонга тушарди. Кимёхон теварагини ойна қилдириб беришимни сўрардилар. Мен эса қачонки ижроқўм раислигидан кетсам, кейин қилдириб беришимни айтдим. Чунки одамлар сизга қараб туради: қаёқдан оляпсиз, нима қиляпсиз… Шунинг учун шаҳар қўмитаси аъзоларига бир амални қўлладим. Ҳар ҳафтада оиламизга керак бўладиган маҳсулотларни котибимга буюртма қилиб ёзиб берардим (муовинларим ҳам). Котиб буюртмани гастроном директорига етказарди, гастроном ходимлари маҳсулотларни ўзининг машинасида ҳар бир уйга олиб бориб берарди. Маҳсулотнинг пули транспорт харажатларини ҳам қўшган ҳолда кўрсатиларди…\nҲаётда Шароф Рашидовичга ўхшашга ҳаракат қилардик. У киши барча ишларга\nаниқлик киритиб, эътибор бериб, ҳаддан ташқари синчиклаб иш юритадиган инсон эдилар. Бир куни у кишининг олдиларига ҳужжатлар тўла папка билан кирдим. Шароф ака папкага қараб хафа бўлгандай қарадилар. Чунки папкани қабулхонада қолдиришим керак эди… Шароф аканинг олдиларига кўпинча бир ўзим кирардим. Чунки шаҳарнинг ҳамма олдида айтиб бўлмайдиган ўзига яраша нозик томонлари бор. Агарда бир ўзим эмас, ёнимда бошқа одам бўлса, папка билан кирса бўларди.\nБаъзи қариндошлари у кишининг номини ўртага қўйиб, илтимос билан келишарди олдимга. Шунда Шароф ака менга ўз қариндошларига қаттиқ-қаттиқ гапириб ташлашим лозимлигини айтардилар (чунки қариндошларининг айримлари машина, уй-жой сўраб кираверишарди). Бир куни мен билан МҚнинг иш бошқарув раҳбарларини бирини чақириб: «Сизларнинг мақсадларингиз мени обрўсизлантиришми?!» (компрометация) – дедилар аччиқланиб. Шароф аканинг узоқ қариндошларидан бирига уй ажратилганди, МҚнинг иш бошкаруви орқали. Ҳарқалай, бу ишга алоқам бўлмасада, барибир Тошкентдаги уй-жой бўлгани учун бу масалани назорат қилишим керак эди, деб билдим ўзимча.\nКейинчалик бир-иккита бетамиз кишиларнинг гапирган гаплари (туҳматлари) ўзларига қайтди.\nШароф Рашидович Рашидов шунақа\nсоф виждон, оқ кўнгил инсон, оқил ва доно раҳбар эдилар.\nБиз бунга гувоҳмиз!\nПросмотров Записи: 159


Central Asia Nobel Fest: таълим трендлари - Номадлар,Турклар,Қозоқ одатлари ва анъаналари,Қозоғистон табиати | QazaqTV\n#Central Asia Nobel Fest #Роберт Дженкинс #ЮНИСЕФ #Қозоғистон #фестиваль\n3,5 миллиард одам рақамли таълим билан қамраб олинади. ЮНИСЕФ халқаро ташкилоти ўз олдига шундай амбицияли мақсад қўйган. Central Asia Nobel Fest фестивали давомида таълим масалалари бўйича глобал дастур раҳбари пандемия мазкур соҳага қандай таъсир кўрсатгани ҳақида ҳикоя қилди. Унинг айтишича, карантин чоралари туфайли бир ярим миллиард бола мактабга қатнаш имкониятидан маҳрум бўлган. Саккиз юз миллион нафари учун эса бу муаммо долзарблигича қолмоқда. Эксперт айтишича, бунда ижобий жиҳатлар ҳам бор. Ушбу муаммо туфайли таълим тизимини қайта кўриб чиқиш ва келажак сари илгарилаш учун янги имкониятлар вужудга келди. Соҳада рақамли технологияларни ва инновацияларни жорий этиш шунга хизмат қилади.\nРоберт Женкинс, ЮНИСЕФнинг Таълим бўйича глобал дастури раҳбари:\n- Биз кўзда тутган рақамли таълим асосий хизматлар базасининг бир қисмига айланади, таълимда инқилоб яратади. Жаҳон миқёсидаги таълим болалар эҳтиёжига мосланган ва у қаерда яшашидан қатъи назар, асосий кўникмаларни ўзлаштиришига, ҳар бир ўқувчи асосий талабларга жавоб берадиган, илғор, рақамли билимларни ривожлантириш имконига эга бўлиши учун хизмат қилади. Бу уларнинг келажакдаги хизмат фаолиятида зарур. Рақамли таълимнинг бош қуроллари ҳар бир мамлакатнинг ўзига хос жиҳатларига мослаштирилади. Ҳозир ҳукумат раҳбарлари бу ғояни қўллаб-қувватлаши жуда муҳим.\nЭслатамиз, Фан ҳафталиги доирасида ташкил қилинган фестивалда иқтисодиёт, таълим ва инновациялар бўйича жаҳоннинг 50 нафар етакчи эксперти сўзга чиқади. Улар орасида 8 нафар Нобель мукофоти билан, 9 та «Юксак ютуқлари учун» унвони билан тақдирланганлар бор. Жорий йилда онлайн шаклда ўтаётган тадбирда 20 минг тингловчи қатнашяпти. Ютуб орқали барча хоҳловчилар мунозараларда қатнаша олади.


Путин: Россия Саудия Арабистони қиролини кутмоқда\n18:40 / 30.05.2017\nРоссия Саудия Арабистони қироли Салмон ибн Абдулазиз ас-Саудни кутмоқда. Бу ҳақда Россия президенти Владимир Путин Саудия Арабистони тахти вориси ўринбосари, мамлакат мудофаа вазири Муҳаммад ибн Салмон ас-Сауд билан учрашув вақтида айтиб ўтган.\n«Албатта биз Саудия Арабистони қироли ташрифини кутмоқдамиз. Ишончим комилки, Саудия Арабистони қиролининг Россияга илк ташрифи икки мамлакат муносабатлари тарихидаги муҳим қадам бўлади ва икки давлат алоқалари ривожи учун муҳим сигнал, муҳим стимулга айланади», — деган у.\nПутин вазирдан қиролга энг яхши тилакларини етказиб қўйишини сўраган.\nБундан ташқари, Россия раҳбари Саудия Арабистони томонига нефть бозорини барқарорлаштириш йўлидаги ҳамкорлик учун миннатдорчилик билдирган.\n18:44 / 25.05.2018


ОАВлар бўғиб ёки ёпиб қўйилса, нима бўлади? Комил Алламжонов жавоб берди » Ўзбекистон янгиликлари – Zamin.uz\nОАВлар бўғиб ёки ёпиб қўйилса, нима бўлади? Комил Алламжонов жавоб берди\n20 декабрь 2019, 22:30\n19 декабрь куни пойтахтимизда “Янги Ўзбекистон — янги сайловлар” шиори остидаги мунозараларнинг навбатдаги мажлиси бўлиб ўтди. “Ўзбекистонда кенг кўламли ўзгаришлар шароитида фуқаролик жамиятини ривожлантириш” мавзусига бағишланган ушбу тадбирда жамоатчилик назоратининг ҳуқуқий асослари ва амалга ошириш механизмлари, ОАВ соҳасидаги қонунчиликни такомиллаштириш, ижтимоий-иқтисодий соҳадаги муаммоларни аниқлаш ва жамоатчилик назоратини амалга оширишда оммавий ахборот воситаларининг роли, сўз ва матбуот эркинлиги, соҳадаги муаммолар ва ривожланиш истиқболлари ҳақида фикр алмашилди.\nТадбирда иштирок этган Ахборот ва оммавий коммуникациялар агентлиги раҳбари Комил Алламжонов бугунги ислоҳотлар, ўзгаришлар ва сиёсий жараёнлар шароитида журналистлар, блогерларнинг ўрни, сўз эркинлигини таъминлаш йўлидаги муаммолар юзасидан берилган саволларга жавоб берар экан, жумладан шундай деди:\n— Ўзбекистонда фаолият юритаётган оммавий ахборот воситалари, блогерлар бўлмаса ёки қаттиқ назоратда ушлаб турилса, цензура қилинса, умуман, улар ёпиб қўйилса ёки бўғилса бундан ким ютади? Бугунги интернет, техника асрида жамиятни бошқа ахборот эгаллайди, миш-миш кўпаяди. Бизга дўст бўлмаган, дарёнинг нариги қирғоғидаги, атайин бузғунчилик ахборот кампанияларини олиб бораётган ОАВлар: “Рақобатчиларимизни йўқотиб, йўлимизни очиб бергани учун Ўзбекистон ҳукуматига раҳмат”, дейди.\nК.Алламжонов, шунингдек, аввалроқ Ўзбекистонда баъзи ижтимоий тармоқларга киришга тўсиқ қўйилгани ва бунинг оқибати нималарга олиб келганига ҳам тўхталиб ўтди:\n— Ўйлаб кўрингчи, ахборот майдонида битта одамнинг овози баланд эшитиладими ёки шовқин бўлсами? Айтмоқчиманки, бугун орқага йўл бор-йўқлигини биз белгиламаймиз. Бу бугунги давр талаби! Ортга йўл истасак ҳам йўқ. Унинг учун интернетни ўчириб қўйишимиз керак. Фақат шундагина уларни тўхтатиш мумкин. Лекин бундай қилиб ҳам кўрилди. Фейсбук, Ютуб тармоқларига киришда муаммолар бўлди-ку... Оқибати нима бўлди? Одамлар бу тармоқларга кирмай қўйдими? Қайтанга ВПНдан фойдалана бошлашди ва тақиқланган “зона”ларга сакраб ўта бошлади. Шунинг учун яна бир марта таъкидлаган бўлардимки, бугун давлат идоралари, ташкилотлар раҳбарлари бир нарсани тушунсинки – орқага йўл йўқ! Танлаган йўлимиз шу. Энди шу йўлда тўғри ишлашни, маданиятни ўрганишимиз, энг асосийси, Қонунлар ишлаши керак.\nЯнгиликлар » Жамият » ОАВлар бўғиб ёки ёпиб қўйилса, нима бўлади? Комил Алламжонов жавоб берди\n12:04 Ўзбекистонда сайтлар, ижтимоий тармоқлар яна ёпиб қўйилиши мумкинми?


Акс-садо: предмет ва фаннинг нима фарқи...\n31.03.2018 11:41 0 1451\nАсарият ўқитувчилар дарсликларнинг мураккаблиги, айрим мавзуларни ўқувчиларга тушунтириш қийинлиги ҳақида гапиришган.\n«Xabar.uz» ахборот-таҳлилий порталида 2018 йилнинг 23 март куни тўрткўллик математика фани ўқитувчиси Муроджон Хўжаниёзовнинг «Таълим муаммолари дарсликлардан бошланмоқда» номли мақоласи эълон қилинган, унда муаллимнинг 10-синф математика дарслиги билан боғлиқ эътирозлари баён этилган эди. Орадан бир кун ўтиб ушбу дарслик муаллифларидан бири Шуҳрат Исмоиловнинг жавоби тақдим этилди. Юқоридаги икки мақолани ўқиб, менда ҳам ушбу ҳолат юзасидан ўз фикримни билдириш истаги туғилди.\nМактабда қайси фандан дарс беришимиздан қатъи назар, у биология, кимё, тарих, меҳнат, математика, физика бўладими, биз университетда ушбу фанни ўқитиш методикаси деган фанни ўқиганмиз, у ерда ушбу фанни ўқувчиларга қай тартибда ва қандай усулларда етказиш мумкинлигини атрофлича ўрганганмиз. Аввало мактаб дарсликлари ҳақида фикр юритишдан олдин «предмет» ва «фан» орасидаги фарқни тўғри тушуниб олишимиз лозим. Ҳеч эътибор берганмисиз, мактабдаги синф журналларига ёки ўқувчиларнинг кундалик дафтарларига одатда «фаннинг номи» эмас, балки «предмет номи» деб ёзилади. Демак, мактабларда фан эмас, предмет ўқитилар экан, хўш, улар ўртасидаги фарқ нимадан иборат?\nМен буни одатда биринчи курсга қабул қилинган талабаларга дарсга кирганимда биринчи маърузамда қуйидагича тушунтиришга ҳаракат қиламан. «Бутун бошли биология — океанда сузиб юрган улкан айсберг. Унинг сувдан ташқарига чиқиб турган ва биз кўришимиз мумкин бўлган қисми — сизлар мактабда ўқиган биология, яъни предмет. Олий таълимда эса биз сиз билан унинг остки, кўзга кўринмас қисмини ўрганамиз, яъни ҳақиқий фанни. Предмет маълум бир фаннинг аниқ, ўрганилганда мавҳумликка, охири йўқ саволлар қаршисига олиб бормайдиган қисмидир. Ҳақиқий фаннинг эса туби мавжуд эмас, унга қанча чуқур кириб борилган сари сиз янада тубсизликни ҳис қилиб бораверасиз». Биз мактабларда ҳар бир фаннинг ана шундай аниқ ва лўнда, ўқувчилар учун фундаментал асосий қисми ҳақида маълумот берамиз. Бу фикрлар ҳар бир мактаб предметига тегишли бўлиб, ушбу предмет юзасидан дарслик ёзаётган муаллифлар буни жуда яхши билишади.\nХудди мана шу нуқтада кўпчиликнинг эътирозига сабаб бўлаётган бир жиҳат мавжуд, яъни дарсликлар чиндан ҳам ўқувчи тушуна олмайдиган даражада мураккаб тилда ёки айрим мавзуларда боши берк кўчага олиб кирадиган услубда ёзилмоқдами? Бу саволга аксарият мактаб ўқитувчилари ҳа деб жавоб беради. Бу масалани чуқур таҳлил этмаган ёки соҳага алоқадор бўлмаган киши ўқитувчи ва соҳа вакилларининг иддаоларига қулоқ тутар экан, ростан ҳам дарсликларни соддалаштириш лозим деб ўйлайдилар. Худди мана шу ерда мен сизга вазиятни нариги тарафдан кузатиш ва холис баҳолашни таклиф қиламан.\nДарсликларга «мураккаб», «бола ёшига мос эмас», «мужмал» каби сифатларни аввало ким беради? Ҳа, тўғри топдингиз – ўқитувчи! Энди савол туғилади: қандай ўқитувчи? Мана шу саволга мен ўзим жавоб бера қоламан, ўз фанини ёки дарс ўтадиган соҳасини чуқур билмайдиган ўқитувчигина мана шундай фикрни беради. Мен доим такрорлаганман, агар ўқитувчи ўзи мавзуни яхши тушунмаса, унинг моҳиятига етиб бормаса, ҳеч қачон ушбу мавзуни ўқувчига тушунтириб бера олмайди. Ўқитувчида билим, малака ва методика бўлса, ҳар қандай ёшдаги ўқувчига исталган мавзуни тушунтириб бериш йўлларини излаб топади, ўқувчини дарсликдаги мавзуларнинг ёритилишидан қатъи назар керакли йўналишга йўналтира олади.\nГапларим қуруқ бўлмаслиги учун сизга иккита ҳаётий воқеани мисол қилиб келтираман. Уларнинг биринчиси бир касбдошим билан юз берган. Касбдошим Фарғона вилоятидаги мактаб ўқитувчиларининг малакасини ошириш институтида биология ўқитувчилари билан суҳбатлашганда аксарият ўқитувчилар 9-синф биология дарслигидаги «Оқсил биосинтези» мавзуси ниҳоятда мураккаб ёзилганини, ўқувчи уни тушунишга қийналишини айтиб, шу мавзуни қандай қилиб болага оддий қилиб тушунтириш мумкинлигини сўрашади. Шунда касбдошим айнан савол берганларга «сиз ўзингиз мана шу мавзуни яхши билмайсиз, мана шунинг учун ҳам уни ўқувчиларга тушунтиришга қийналасиз» дея жавоб қайтаради. Савол берган ўқитувчилар ростан ушбу мавзуни яхши тушунмасликларини айтиб, уни тушунтириб беришни сўрашади.\nИккинчи воқеа эса ўзим билан содир бўлган. Ўтган ўқув йилида Фарғона давлат университети ҳузуридаги педагог кадрларни қайта тайёрлаш ва уларнинг малакасини ошириш минтақавий марказида коллеж ва лицейларнинг биология ўқитувчиларига дарс ўтдим. Курс аввалида гуруҳдаги вилоятдан йиғилган ўқитувчилар орасида кириш тести сифатида биологиянинг базавий қисмига алоқадор, мустақил фикрлаб топса бўладиган ва ўз устида ишлайдиган ҳар бир ўқитувчи топа оладиган қилиб очиқ ва ёпиқ тарзда тест саволлари тузиб имтиҳон ўтказдим. Натижа эса ҳайратланарли даражада эди, яъни ўқитувчиларнинг умумий билиш даражаси 11,5 фоизга тенг!\nБу нима эканлигини тасаввур қилаяпсизми? Худди мана шу гуруҳдаги аксарият ўқитувчилар ҳам дарсликларнинг мураккаблиги, айрим мавзуларни ўқувчиларга тушунтириш қийинлиги ҳақида гапиришган эди. Энди инсоф билан айтинг-чи, билиш даражаси ҳаминқадар бўлган ўқитувчи қандай қилиб мураккаб мавзуларни ўқувчига тушунтириб бера олади? Бу гапим билан ҳамма ўқитувчилар билимсиз, ўз фанини билмайди демоқчи эмасман, улар орасида ўз фанининг ҳақиқий мутахассислари бор, лекин, афсуски, улар бармоқ билан санарли даражада кам. Бундай ҳолатни туман олимпиадаларида айрим ўқитувчиларнинг оддий бир саволнинг жавобини излаш жараёнида ҳам кузатиш мумкин. Энг ачинарлиси, айрим ҳолатларда ўқувчилар ўқитувчилар йўл қўйган хатоларни кўрсатиб беришади.\nАйнан биология фанидан 10-синф ўқувчилари учун ёзилган дарсликнинг рус тилидаги нашри билан батафсил танишиб чиқдим. Дарсликда асосан 9-синф биология дарслигидаги ҳамда лицей ва коллежлар учун чоп этилган биология дарслигидаги мавзулар такроран берилибди. Лекин эътироф этишим лозимки, дарслик ёзаётганда муаллифлар мавзуларнинг илгаригидан мураккаброқ чиқишига ҳаракат қилишган. Қўшимча илмий маълумотлар, расмлар, жадваллар бериб ўтилган. Айниқса муаллифлар орасида Низомий номидаги Тошкент давлат педагогика университети профессори Ж.Толипованинг борлиги дарсликдаги мавзулар ёритилишида шундоққина сезилиб турибди. Мен мутахассис сифатида дарсликдаги мавзуларнинг мураккаблиги ва ёзилиш услубига ҳеч қандай эътироз билдирмайман. Аксинча, бу борада ҳурматли мактаб ўқитувчиларимизга айтадиган бир-икки оғиз маслаҳатларим бор.\nҲурматли касбдошлар, азиз устозлар, мактабда ўқувчиларингиз билан дарс жараёнини ташкил этар экансиз, вазирлик томонидан ушбу фан учун тавсия этилган дарслик сизнинг бирламчи манбангиз ҳисобланади, лекин асло ягона эмас!\nФақат мактаб дарслиги билан чекланиб қолиш ўқувчиларнинг ушбу фанни ўзлаштиришига ижобий таъсир кўрсатмайди. Исталган мавзу бўйича дарс ўтишдан олдин ушбу мавзуга оид дарслик ва қўшимча маълумотлар билан аввало ўзингиз танишиб чиқсангиз, мавзуни ўқитиш методикасига оид адабиётларни кўздан кечирсангиз фойдадан холи бўлмайди. Бугунги кунда фан шу даражада илдамлик билан ривожланмоқдаки, ўтган йилги маълумот бу йилга келиб эскирмоқда ёки мавжуд муаммолар ўз ечимини топмоқда. Интернет мавжуд бўлган жойда бундай маълумотларни топиш учун қўл бармоқларини ҳаракатлантиришнинг ўзи кифоя қилади. Шу ҳолатда ҳам дарсликлар бўйича фикр-мулоҳаза, эътироз ва таклифингиз бўлса, уларни албатта муаллифларга етказинг, улар бундан фақат ва фақат хурсанд бўлишади.


Париж "Катта Дубулға". Еттита вазннинг 4 тасида японлар чемпион! / Olamsport.com\nПариж "Катта Дубулға". Еттита вазннинг 4 тасида японлар чемпион!\nТеглар : Катта ДубулғаПариж\nФранция пойтахти Париж шаҳрида дзюдо бўйича "Катта Дубулға" туркумига кирувчи нуфузли турнир давом этмоқа.\nОдатда Олимпиададан кейинги илк мусобақаларда иштирокчилар сони кам бўлади. Парижда ҳам амалда шундай бўляпти. Буни қатнашчиларнинг сонидан ҳам билиб олиш мумкин. Париж татамиларида дунёнинг 46 давлатидан жами 283 (165 эркак, 118 аёл) нафар дзюдочи медаллар учун беллашяпти.\nМусобақанинг биринчи куни эркаклар ўртасида -60, -66, -73, аёлларда эса -48, -52, -57 ва -63 кг вазн тоифаларида ғолиб ҳамда совриндорлар номи маълум бўлди. Еттита вазндан тўрттасида янгиланган таркиб билан Парижга келган японияликлар олтин медални қўлга киритишди. Қолган учта вазнда чемпионлик Португалия, Исроил ва Озарбайжон дзюдочиларига насиб этди.\nПариж Катта Дубулға. Биринчи кун ғолиб ва совриндорлари:\n2. Мелани Клемент Легукс (Франция)\n3. Бландин Понт (Франция)\n3. Ширайн Букли (Франция)\n-52 вазн тоифаси\n1. Гефен Примо (Исроил)\n2. Астрайд Гнето (Франция)\n3. Маша Баллхаус (Германия)\n3. Хорлоодой Бишрелт (Мўғулистон)\n1. Харука Фунакубо (Япония)\n2. Каролин Фриц (Германия)\n3. Этери Липартелиани (Грузия)\n3. Мина Либир (Бельгия)\n1. Барбара Тимо (Португалия)\n2. Люси Реншолл (Буюк Британия)\n3. Манон Декетер (Франция)\n3. Анжелика Шиманска (Польша)\n1. Балабай Агаев (Озарбайжон)\n2. Рамазан Абдуллаев (Россия)\n3. Ариунболд Энхтайван (Мўғулистон)\n3. Ромайн Валадиер (Франция)\n1. Рёма Танака (Япония)\n2. Тайкох Фужисака (Япония)\n3. Орландо Касорла (Франция)\n3. Валид Хяр (Франция)\n1. Кенши Харада (Япония)\n2. Тео Рикуин (Франция)\n3. Хидаят Хейдаров (Озарбайжон)\n3. Александру Райку (Руминия)


Золимнинг сояси « Ўзбекистон Халқ Ҳаракати\n13 September 2016 - 20:46\nЎзбекистон Олий Мажлиси Қонунчилик палатаси ва Сенатининг 8 сентябрь куни ўтказилган қўшма йиғилишида мамлакат президенти вазифасини вақтинча бажариш ваколати Конституциянинг 96- моддасига зид равишда Бош вазир Шавкат Мирзиëевга топширилди.\nМамлакатнинг биринчи рақамли раҳбарига айланган Шавкат Мирзиëевнинг сиëсий портретига назар ташлаймиз.\nШавкат Мирзиëев ким?\nШавкат Миромонович Мирзиëев ҳақидаги расмий маълумотларда унинг 1957 йили Жиззах вилояти Зомин туманида ветеринар врач оиласида дунëга келгани айтилади.\nТожикистонлик журналист Манижа Қурбонова ўтказган журналистик суриштируви асосида Мирзиëевнинг ота-онаси Тожикистоннинг Ғончи туманидаги йўқсиллиги билан танилган Яхтан қишлоғидан Ўзбекистонга кўчиб борганлигини иддао қилади.\nЯхтан қишлоғда¸ асосан¸ этник ўзбеклар деҳқончилик ва чорвачилик билан шуғулланади.\nКомсомол, мерган ва партком…\nМирзиëевнинг сиëсий фаолияти Тошкент Ирригация ва Мелиорация институтидан бошлангани ҳақида маълумот бор.\nМирзиëев институтда аввалига бошланғич комсомол ташкилоти котиби бўлган.\nМирзиëев 1982 йилда институтни битириб “инженер-механик” мутахассислигига эга бўлади ва айни институтда кичик илмий ходим даражасида ишлай бошлайди.\nАйнан ўша пайтда ов милтиғидан отишга қизиқиб “Нишонга аниқ урувчи мерган” деган советча кўкрак нишонига сазовор бўлган. Мирзиёевнинг овга ишқибозлиги кейин ҳам давом этган. Ҳоким бўлган даврида овчи Мирзиёев Зомин қўриқхонасида “мерганлик намунаси”ни кўрсатгани ҳақида иддаолар бор.\nШавкат Мирзиëев Тошкент Ирригация ва Мелиорация институти Коммунистик партия қўмитасида раҳбар¸ яъни партком лавозимига кўтарилган.\nПосткоммунист раҳбар қандай кўтарилди?\n1990 йилда Мирзиёев Совет Ўзбекистони Олий кенгашига депутат қилиб сайланган ва ўша йили парламентда ўтказилган Ўзбекистон президенти сайловида Саноқ комиссияси аъзоси бўлган ва Ислом Каримовнинг назарига тушган.\n1992 йилга келиб Тошкент шаҳридаги Мирзо Улуғбек тумани ҳокими лавозимида ишлади.\nОзодлик манбаларининг эслашича¸ Тошкентнинг Мирзо Улуғбек тумани президент Ислом Каримовнинг “Дўрмон” қароргоҳига чегарадош ва бу туман раҳбари сифатида иш юритиши Каримовга маъқул бўлгани учун 1996 йили Шавкат Мирзиёевга Жиззах вилояти ҳокимлиги ишониб топширилган.\nМирзиёевнинг бу вилоятдаги ҳокимлиги фермерларнинг давлат режаси бажариб бўлинганидан кейинги донни давлатга топширишдан бош тортганлари билан боғлиқ норозиликлар манзарасида кечган.\n2001 йилда Самарқанд вилояти ҳокими лавозимини эгаллаганида ҳам “Шавкат Мирзиёев қаттиққўлликлари ҳақидаги хабарлар бутун республикага тарқалган эди” – дея эслайди самарқандлик собиқ мулозим Фарида Бўронова.\nОйболта ушлаган Бош вазир\n2003 йилда Президент Каримов Мирзиёевни Ўзбекистон Бош вазири лавозимига тайинлади.\nЎзбекистонда парламент сайловлари ўтказилганидан кейинги Олий Мажлиснинг юқори ва қуйи палаталари илк қўшма мажлисида президент Ислом Каримов Шавкат Мирзиёев номзодини бош вазирликка таклиф этганди.\nМирзиëев бу лавозимга Ўткир Султоновнинг ўрнига келди ва Каримов ўлимидан сўнг ҳам муваққат президентлик вазифаси билан биргаликда бу лавозимда фаолият кўрсатмоқда.\nШавкат Мирзиёев президент Каримов жанозасида\n2004 йил Тошкентга ўша пайтдаги Украинанинг бош вазири Виктор Янукович ташриф буюрган ва Халқаро Бизнес маркази биносида Ўзбекистон Бош вазири Шавкат Мирзиёев билан музокара ўтказганида илк бора ташқи сиëсат борасида бу кишининг дунëқараши очиқланди.\nБу музокара чоғида Мирзиёев Ўзбекистон яқинлашиб келаётган Украинадаги президентлик сайловида жаноб Янукович номзодини қўллаб-қувватлашини айтган эди.\n2016 йилнинг 2 сентябрь куни Ислом Каримов ўлими ортидан Шавкат Мирзиëев дафн комиссиясининг раҳбари экани эълон қилинди.\nЎзбекистон Олий Мажлиси Қонунчилик палатаси ва Сенатининг 8 сентябрь куни ўтказилган қўшма йиғилишида мамлакат президенти вазифасини вақтинча бажариш ваколати конституцияда кўзда тутилгани каби Сенат раиси Ниғматулла Йўлдошевга эмас¸ Бош вазир Шавкат Мирзиëевга топширилди.\nШавкат Мирзиëев узоқ вақт Каримов панасида қолиб келган мулозим\nШавкат Мирзиёев Бош вазир лавозимини эгаллаган 2003 йилдан то бугунга қадар журналистлар билан мулоқот қилмаган сиёсатчи сифатида кўрилади.\nЎзбекистонлик журналист Шароф Убайдуллаевга кўра¸ Мирзиëев телеканаллар ва газета саҳифаларида тасвири кўринмаслигини қатъиян талаб қилган.\nЎзбекистон Либерал-демократик партиясидан номзод сифатида Бош вазир лавозимини шу кунгача эгаллаб келаётган Шавкат Мирзиёев бошқаруви депутатлар тарафидан яхши баҳоланиб, офаринлар айтилмоқда.\nУлар назарида “Мирзиëев шарофати билан мамлакатда бир қанча иқтисодий ютуқларга эришилган ва аҳолининг моддий турмуши яхшиланган”.\n2015 йил октябрида Бош вазир Мирзиëев ташаббуси билан Фарғона вилояти Қўштепа туманидаги Шаҳартепа қишлоғидан ўтувчи автомобиль йўли четидаги пахтаси териб олинган чаноқларга қайтадан пахта елимлаб чиқилган эди. Бу воқеа дунёнинг етакчи оммавий ахборот воситаларида ҳажв қилинган эди.\n“Бой қариндош. Пул ва ҳокимият никоҳи”\n2009 йилда россиялик миллиардер Алишер Усмоновнинг жияни Бобур Усмонов Ўзбекистон Бош вазири Шавкат Мирзиëевнинг жияни Диëрага уйланган эди.\nБир неча ойдан сўнг Бобур Тошкентда автоҳалокат қурбони бўлди.\nБобур ва Диёранинг Марям исмли қизчаси бор.\nДиёра ва Бобур Усмонов\nШавкат Мирзиëевга қуда бўлган асли наманганлик Алишер Усмонов Форбс нашрига кўра¸ Россиянинг энг бой одамларидан бири ҳисобланади.\nШавкат Мирзиëев қўқонлик Маҳмуджон исмли савдогарнинг қизига уйланган ва оиланинг Саида ва Шаҳноза исмли икки қиз фарзанди¸ шунингдек, Алишер исмли ўғли бор.\nМирзиëевнинг Саида исмли қизи ва унинг эри Ойбек Турсуновнинг бедодлиги ҳақида интернетга маълумотлар сиздирилган эди.\nХавфсизлик нуқтаи назардан ўз исми фош этилишини истамаган собиқ амалдорнинг иддаосига кўра, давлат заҳираларини бошқариш қўмитасида мулозим бўлган Турсунов айни идорадаги камомади ҳамда валюта қора бозоридаги фаолияти боис муаммога дуч келган.\nОзодлик манбасига кўра, Ойбек қудратли қайнотаси кўмагида жазодан қутулиб Москвага кетиб яшашга мажбур бўлган.\nУлар Москванинг бойлар яшайдиган “Рублевка” мавзесида яшашган.\nСўнгги маълумотга кўра¸ Ойбек Турсунов Тошкентга қайтган.\nБош вазирнинг куëви Ойбек Турсуновнинг отаси Ўзбекистон Ички Ишлар вазирлиги Терроризмга қарши кураш бошқармаси собиқ бошлиғи¸ Тошкент вилоят Ички ишлар бошқармасининг собиқ бошлиғи истеъфодаги полковник Ботир Турсуновдир.\n2001 йилда Ўзбекистондан қочган собиқ Ички ишлар вазирлиги мулозими ва пахта тужжори Баҳром Мўминохунов Россиянинг етакчи телеканалларидан бири “ТВ-Центр” намойиш қилган ўзбек мухолифати лидери Муҳаммад Солиҳга қарши амалга ошмай қолган суиқасд ҳақидаги махсус кўрсатувдаБотир Турсунов тилга олинган эди.\n2010 йили IzRus портали Исроилнинг “Ихилов” касалхонасида Шавкат Мирзиёевнинг Шаҳноза Мирзиеева-Шаханова исмли қиз фарзанд кўргани ҳақида ëзди.\nШаҳнозанинг эри Отабек Шаханов ҳақида маълумотлар кам.


Троллар фабрикаси – oliymahad.uz\nТроллар сони кундан кунга кўпайиб бормоқда. Россиянинг собака.ру сайтининг маълумотига кўра, давлатларни интернетда калака қилиш билан машғул «троллар фабрикаси» аниқланган.\nАҚШнинг Freеdom House тадқиқот ташкилотининг ҳисоботига кўра, 30та давлатда ҳукумат тузилмаларининг топшириғига кўра ижтимоий тармоқларда шарҳ ва изоҳлар қолдирувчи «троллар фабрикаси» фаолият кўрсатмоқда, деб ёзади Медуза.\n«Троллар фабрикаси» Россия, Мексика, Филиппин, Украина, Беларусия, Малайзия, Марокаш, Мянма, Қозоғистон, Озарбайжон, Хитой, Баҳрайн, Эрон ва бир қатор бошқа давлатларда борлиги аниқланган. Ҳисоботда қайд этилишича, Россия каби давлатлар пул тўланувчи шарҳловчилардан хорижий давлатлардаги сайлов жараёнига аралашиш мақсадида фойдаланади, лекин «троллар фабрикаси» аксарият ҳолларда ички вазифалар учун қўлланилади.\n2018 йил Freеdom House «троллар фабрикаси»ни ишлатувчи 26та давлатни аниқлаган эди. Хусусан, ўтган бир йил ичида бу рўйхатга Украина қўшилган.\n«Троллар фабрикаси» ‒ кўпинча ҳукуматлар сиёсий мақсадда фойдаланадиган гуруҳларнинг шартли номланиши ҳисобланиб, бу гуруҳлар мамлакати ёки ташкилотига қараб турли номларга эга. Ушбу гуруҳ «троллари» ва «ботлари» вазифасига интернет-форумлар учун мавзу ва хабарлар тайёрлаш, блог ва ижтимоий тармоқларга пост ва изоҳлар қўйиш, интернет ахборот воситаларида кўпинча мухолифларнинг иззат-нафсига тегувчи изоҳлар қолдириш киради.\nОдатда бу гуруҳ аъзолар олий ўқув юртлари ва умумтаълим мактаблари ўқитувчиларини жалб қилиб, уларни тролл қилиб етиштиришади. Шунга кўра, тролл қилиш учун, асосан, ОТМ ўқитувчилари қизиқтирилади.\nҲукумат томонидан гуруҳлар олдига қайси мавзуда мақола ёзиш ҳамда ижтимоий тармоқлардаги қайси муҳокамаларда қатнашиш бўйича вазифалар қўйилади. Таҳлилий ахборот гуруҳлари раҳбарлари олдига яна «бажарилган ишлар бўйича ҳисобот тайёрлаш» вазифаси ҳам юклатилган.\n«Троллар фабрикаси» таркибидаги таҳлил гуруҳи 10 кишидан таркиб топади. Ушбу гуруҳларга яна ижтимоий тармоқларда сохта исмлар билан саҳифалар очган 10 кишидан қўшилади. Шу тариқа «Таҳлилчилар»нинг жами миқдори – тахминан 100 кишига етади. Агар улардан ҳар бирининг 10 та сохта исми борлиги ҳисобга олинса, интернет-форумларда мавзу ва хабарлар тайёрлаш, блоглар ва ижтимоий тармоқларга пост ва изоҳлар ёзиш, интернет ахборот воситаларидаги саҳифаларда изоҳлар қолдириш ишида тахминан 1000 киши иштирок этаётгандек кўринади. Аслида уларнинг сони 10 дона таҳлилчи, холос.\nҲозирги глобаллашув замонида троллар фабрикаси амалга оширган провакациялар тез-тез қулоғимизга чалиниб турибди. Ушбу провакацион ҳаракатлар доимо салбий оқибатларга сабаб бўлмоқда. Шунинг учун ҳам биз бундай ҳаракатлардан эҳтиёт бўлишимиз зарур.\nОлдингиҲанафий фиқҳи манбаларининг вужудга келишиКейингиФиқҳ аҳллари


Жорий йил суғориш мавсумида сув таъминоти меъёрга нисбатан 25 фоиз кам бўлиши кутилмоқда — Review.uz\nБу, ўз навбатида, шундай технология ва ускунларга талабни оширади. Дастлабки ҳисоб-китобларга кўра, томчилатиб суғориш тизимлари ва қувурлар ишлаб чиқариш учун жорий йил февраль-апрель ойларида 35-40 минг тонна полиэтилен зарур.\nСувдан оқилона фойдаланиш масалалари муҳокама қилинди.\nПрезидент матбуот хизматининг хабар беришича, жорий йил суғориш мавсумида сув таъминоти меъёрга нисбатан 25 фоиз кам бўлиши кутилмоқда. Шу боис сув исрофига умуман йўл қўймаслик ҳаётий зарурат.\nЭслатиб ўтамиз, Ҳукумат қарори (95-сон, 23.02.2021 й.) билан Қишлоқ хўжалиги ишлаб чиқарувчиларининг сувни тежайдиган технологияларни жорий этиш бўйича харажатларининг бир қисмини қоплаш ва берилган субсидияни қайтариш тартиби тўғрисидаги низом тасдиқланди. Унга кўра, сувни тежайдиган суғориш технологиясини жорий этиш учун субсидиялар ажратилади.


Ўзбекистон касаба уюшмалари Федерациясининг Наманган вилоят кенгаши расмий сайтиMay from 2017 from\n“ШОДИЁНА” ШОДЛИККА ТЎЛДИ\nҲаммамиз тўй оқшомида битта келин-куёвни кўришга одатланганмиз. Қўш келинли тўйлар кўпчилик учун ҳам қизиқ, ҳам ҳавасли. Аммо 15 жуфтликнинг тўйини кузатиш, бахтига шерик бўлиб, оила қасрининг мустаҳкам бўлишини сўраб, дуога қўл очиш нақадар ҳаяжонлар остида кечишини Наманган шаҳридаги “Шодиёна” ресторанига йиғилганлардан сўранг. Наманган ва Косонсой туманидан 2 жуфтдан, Норин туманидан 4 жуфт, Мингбулоқдан 6 жуфт, […]\nБАХТ ИЗИДАН БАХТ КЕЛСИН!\nТўй, ҳеч шубҳасиз, яхшиликнинг, қувончнинг, эзгу кунларнинг даракчисидир. Айни кунларда вилоятимизнинг муҳташам кошоналарида касаба уюшмалари томонидан ўтказилаётган никоҳ ва суннат тўйларида бевосита иш тирок этиб, ташкилотчилик жараёнида қатнашар эканмиз, бу фикрнинг тўғрилигига яна бир бор амин бўлаётирмиз. Одамларни хурсанд қилиш, ҳаётидан розилик бахтини юксалтириш каби улкан шараф касаба уюшмаларининг обрўйини яна бир поғона оширмоқда. Тўйболаларнинг […]\nБахтга ошён диёрда тўйболалар кулгуси жарангламоқда\nХалқимизда эзгу одат, гўзал анъаналар кўп. Дастурхон бошида дуога қўл очар экан, «Топган-тутганимиз тўйларга буюрсин!» дея ният қилади. Дарҳақиқат, тўй яхшиликлар даракчиси, оқибат ва бирдамлик рамзидир. Одамнинг яхшиси тўй кунида синалади, бу чоғда бағрикенглик, саховат туйғулари синовдан ўтади. Касаба уюшмалари бошчилигида ўтказилаётган суннат тўйларини кузатар эканмиз, бу фикрларнинг нақадар тўғрилигига яна бир бор амин […]\nЮГУРИНГ, БАХТИЁР БЎЛАСИЗ!\nШундай спорт турлари борки, у билан шуғулланиш учун бирор жиҳоз ёки шароит талаб қилинмайди. Югуриш исталган пайтда ва исталган жойда шуғулланиш мумкин бўлган шундай маш-улотлардандир. Унинг инсон саломатлигига ижобий таъсири фан томонидан аллақачон исботланган. Ота-боболаримиз ҳам ҳаракат қилишнинг фойдаси хусусида минг йилликлар давомида нақл қилиб келишган. Наманган вилоятида ўтказилган «Саломатлик сари» оммавий югуриш тадбирининг ҳар […]